Материалы за 09.08.2008 » Архив газеты "Йәшлек"\nБР Президенты Мортаза Рәхимов сәләмәт тормош яҡлыларҙы Физкультурниктар көнө менән ҡотланы.\nРеспублика башлығының ҡотлауында: Хөрмәтле спортсылар һәм тренерҙар, физик культура һәм спорт хеҙмәткәрҙәре, уны һөйөүселәр, ветерандар һәм сәләмәт тормош яҡлы йәштәр! Һеҙҙе Физкультурниктар көнө менән ихлас ҡотлайым!\nавторы: Нур | 9 августа 2008 | Фекерҙәр (0) | Тотош уҡырға\nОҫталар бригадаhы Иҡтисад\nБарыһы ла бынан алты йыл элек, 2002 йылда, башлана. Сибайҙың «Жилтехстрой» төҙөлөш ойошмаһына йәштәр эшкә урынлаша. Айнур Әмиров һәм Илдар Боҫҡонов икеһе лә ташсы һөнәрен үҙләштергән: тәүгеһе – ҡаланың 24-се һөнәрселек лицейында, икенсеһе Троицк ҡалаһында. Тәүге обьект, тәүге мастер, тәүге үҙ аллы эш. Тәүге эш хаҡы.\nНИЗАҒТАН – ҺУҒЫШҠА\n7 августан 8-нә ҡараған төндә Грузия Көньяҡ Осетия территорияһында конституцион тәртип урынлаштырыу маҡсатында хәрби операция башлаясағы хаҡында хәбәр итте.\nӘле Грузияның тәүҙә өс, һуңынан ике Су-25 самолетының Көньяҡ Осетияның Тквернети ауылын утҡа тотоуы билдәле. Кесе йомала 23.30 сәғәттән башлап Цхинвалиға Грузияның бронетехникаһы һәм пехотаһы һөжүм итә. Ҡаланың ҙур ғына өлөшө емерелгән дә инде. Әлегә Көньяҡ Осетияның һөжүмде кире ҡағырлыҡ көсө бар.\nИшембай районында үҙгәрештәр Яңылыҡтар\n7 августа Ишембай районы муниципаль район советының сираттан тыш ултырышы булды. Унда хакимиәт башлығының вәкәләттәрен ваҡытынан алда туҡтатыу һәм район хакимиәте башлығы вазифаһын ваҡытлыса башҡарыусы тәғәйенләү мәсьәләһе ҡаралды. Урындағы совет депутаттары үҙ теләге менән эштән китеү хаҡындағы ғаризаһы нигеҙендә хакимиәт башлығы Р. Ибраһимовты биләгән вазифанан бушатты.\nЛайыҡлылар тантанаһы Мәҙәниәт\nМәжит Ғафури исемендәге Башҡорт дәүләт академия драма театрында Төҙөүселәр көнөнә арналған байрам үтте\nТөҙөүселәрҙе һөнәри байрамдары менән ҡотлау тантанаһында БР Президенты Мортаза Рәхимов, БР Дәүләт Йыйылышы – Ҡоролтай Рәйесе Константин Толкачев, БР Хөкүмәте Премьер-министры урынбаҫарҙары – төҙөлөш, архитектура һәм транспорт министры Хәмит Мәүлийәров, финанс министры Айрат Ғәскәров ҡатнашты.\nХеҙмәттәре республика йөҙөндә сағыла Башҡортостан\nРеспублика йортонда Башҡортостан Республикаһы Президенты Мортаза Рәхимов төҙөлөш комплексының иң яҡшы вәкилдәренә дәүләт наградалары тапшырҙы. Утыҙға яҡын кеше юғары исем, Почет грамоталары һәм башҡа билдәләр менән наградланды.\n«Илебеҙ сәләмәт кешеләр менән көслө» Сәләмәтлек\nКеше һаулығы, йәшлеге менән матур, тип өләсәйҙәр йыш әйтһә лә, йәш саҡта был һүҙҙәргә артыҡ иғтибар ителмәй. Ә ғүмер баҫҡыстарын һанай-һанай үрҙәргә артылған һайын, өлкәндәрҙең һүҙҙәре ниндәй оло мәғәнәгә эйә булыуын яҡшы аңлай башлайһың. Иллене аша атлап үткән ирҙәр һәм ҡатындарҙың ҡышын мәкелә һыу инеп сыҡҡандан һуң ҡыуаныстан балҡыған күҙҙәрен, алһыуланып, шымарып киткән биттәрен күреп, нисек хайран ҡалмайһың?! Ә сәләмәт йәшәү рәүешен үҙ итеп, көн дә спорт залдарына ашыҡҡан йәш быуынға ҡарап, нисек һоҡланмайһың?\n«Ишектән уҙып, урындыҡҡа еткәнсе уҙа икән ул ғүмер...» Яңылыҡтар » Спорт\nБеҙҙең арабыҙҙа үҙҙәренә ҡарата бер ниндәй ҙә ҡыҙыҡhыныу уятмаған кешеләр бар: улар, оло быуын кешеләре, тормоштоң еңелен, эштең мәртәбәлерәген эҙләп тормай, ғүмер буйы бер урында ғына көс түгә бирә. Уларҙың хеҙмәт кенәгәhендәге бер генә юллыҡ яҙманан илдәге иҡтисади хәл-торошто ла, ҙур төҙөлөш-үҙгәрештәр географияhын да күҙәтеп булмай. Әңгәмәсем – Сибай медицина колледжы асылғандан бирле физкультура уҡытыусыhы булып эшләүсе Әйүп Әҙеhәм улы Fайсин – шундайҙарҙан.


Бурыстар арта - GTRK.TV — Новости Уфы и РБ\nБашҡортостандың йылылыҡ бүлеү селтәре йәмғиәте Өфөләге айырым торлаҡ хужалыҡтарын тикшереүҙе һорап прокуратураға мөрәжәғәт итте. Уларҙың йәмғиәткә йөҙҙәрсә миллион бурысы бар. Әле идарасы 23 компанияның эшмәкәрлеге тикшерелә. Полиция һәм прокуратура хеҙмәткәрҙәре йылылыҡ һәм эҫе һыу өсөн граждандар түләгән аҡсаны идарасы ойошмаларҙың нимәгә сарыф иткәнен асыҡлай. 1-се июлгә юридик һәм фиик шәхестәрҙең Башҡортостандың йылылыҡ бүлеү селтәре йәмғиәтенә бурысы 5 миллиард һумдан ашып киткән. Бурыстың байтаҡ өлөшө идарасы компанияларға һәм торлаҡ милекселәре ширҡәттәренә тура килә.


БАЛЫҠ ТОТҺАҢ, БУШЛАЙ ЭШЛӘЙҺЕҢ…\n2017 йылға «Атайсал» гәзитенә яҙылыу дауам итә. Ашығығыҙ! 30 декабрҙә Лото-уйын уҙғарыласаҡ. * Почта аша яҙылыу хаҡы: 6 айға—551 һум 34 тин. Йыллыҡ подписка—1005 һум 48 тин. * Электрон вариантҡа яҙылыу—354 һум, йыллыҡ—606 һум. * Кемдәр гәзиткә яҙыла һәм квитанцияһының күсермәһен редакцияға ебәрә, уларҙы шәп бүләктәр көтә! * Сибайҙар һәм Иҫке Сибайҙар редакцияға килеп 530 һумға яҙыла ала. Йыллыҡ подписка—990 һум. *\nБыйыл май айында ғәйепләнеүсе бер ниндәй документһыҙ Тѳйәләҫ йылғаһына ау ҡуя һәм йѳҙләгән ҡарабалыҡ, сазан балыҡтары тота. Уның был законһыҙ ҡылығы дәүләткә 14 мең һумға яҡын зыян килтерә. Балыҡ тотоусы үҙ ғәйебен тулыһынса таныған. Уға яза биреп, йәмғиәткә файҙа килтерерҙәй 90 сәғәтлек бушлай эшкә беркетәләр. Шулай уҡ суд ҡарары менән хѳкѳм ителеүсе законһыҙ ҡылығы менән дәүләткә килтергән зыянын ҡапларға тейеш.


Ауыр хәлгә эләкһәк, йыш ҡына был ерҙә бәләм менән бер үҙем ҡапма-ҡаршы ҡалдым, тип хис итәһең. Ләкин улай тип уйларға кәрәкмәй! Тирә-яҡта изгелек һәм яҡшылыҡ күп. Күп кешеләр һәм ойошмалар һиңә ярҙамға килә ала.\n"Асыҡ республика" порталы бәләгә эләккән кешеләр менән уларға ярҙам итә алырлыҡ ойошмалар менән бәйләнеш үткәрә. Ярҙамға мохтаж булған кешеләргә төрлө хәйриә йәмғиәттәрен, хакимиәт ағзаларын, ярҙам итә алыусы ябай кешеләрҙе табырға һәм уларҙың үҙ-ара эшмәкәрлеген юлға һалышырға ярҙам итә.\nПорталда ярҙам алыуы бик еңел: тик ғаризаны тултырыға кәрәк. Ғаризаны биргәндән һуң уны баштан тикшерәләр һәм тап килгән хәйриә йәмғиәтенә ебәрәләр. Унда кәрәк булған ярҙам күрһәтелә. Һәр бер тамамланған ғариза, һәр кемдең хәл ителгән мәсьәләһе изге эштәр исемлегенә эләгә.\nҺеҙ ҙә үҙегеҙ изге эш ҡыла алаһығыҙ, бының өсөн тик 3443 номерына "ДОБРО" һүҙе менән SMS хат яҙып ебәрергә кәрәк. Беҙ ошо ҡылған эшегеҙ өсөн бик рәхмәтле буласаҡбыҙ.\nБеҙгә гел мөрәжәғәт итә алағыҙ, сөнки беҙ беләбеҙ - тирә яҡта изгелек бар!


Республика йылғаларында һыу кимәле тағы ла күтәрелгән\nАғиҙел - 13, Өфө - 48, Дим йылғаһы 7 сантиметрға артҡан.\nӘммә һыу баҫыу ихтималлығы көслө булған биләмәләрҙә йәшәүселәр ярҙарынан сыҡҡан йылғаларҙан ғына түгел, ҡар һыуҙарынан да зыян күрә. Республикала ҡар иреп, һыу эсендә ҡалған участкалар күҙәтелгән дә инде. Шунлыҡтан Дим биҫтәһендәге урамдарҙың береһендә йәшәүселәр ихатаһына резина итек кейеп сығырға мәжбүр. Урында йәшәүселәр бәләне һыу ағыҙыу канализациялары булмауҙан күрә.\nӨфө районының «Калинка» биләмәһендә йәшәүселәрҙе лә ошо уҡ мәсьәлә борсой. Баҡсала йөҙләп участок иҫәпләнә, уларҙың ун алтыһында ғаиләләр даими рәүештә йәшәй. Бөгөн Башҡортостандың Ғәҙәттән тыш хәлдәр буйынса дәүләт комитеты һәм авария-ҡотҡарыу хеҙмәте яҙғы ташҡын ваҡытында халыҡты иҫкәртеү маҡсатында рейдтар уҙғарыуын дауам итә.


Шәмиғол хәлфә (дауамы) | Әбйәлил - Абзелил\nӘбйәлил - Абзелил > тарих, риүәйәттәр, легендалар > Шәмиғол хәлфә (дауамы)\n« Шәмиғол хәлфә\nМөжәүир хәҙрәт хикмәттәре »\nХәлфә беҙҙе: «Улым, атың тыңлашмаймы, сығынсылаймы? Атың да бик хәлһеҙ, ябыҡ ҡына шул», тип ҡаршы алды. Шунан: «Ни эшләп атындың ауыҙлығын һалдырманың, бар, һалдырып ин», — тип мине сығарып ебәрҙе. Мин хәлфәнең юлда оҙаҡлап килеүебеҙҙең сәбәбен дә, аттың ауыҙлығын һалдырмауымды ла асыҡтан-асыҡ әйтеүенә аптырап ҡалдым.\nХәлфә әсәйемде дауалағандан һуң, тоҙ өшкөрөп, бетеүҙәр яҙып бирҙе, ҡайтанан ауырымаҫһың, тип ышандырҙы. Ҡайтырға әҙерләндек. Атты егеп бөтөп, ҡапҡанан сыға башлағас, олатай: «Атыңды туҡтат», — тип бойорҙо. Атты туҡтаттым. Хәлфә: «Атыңды ауыҙлыҡламағанһың бит, юлың тау аша үтә, атың өркөп алып ҡасһа, үҙегеҙҙе харап итеүе бар, ауыҙлыҡла”, — тине. Хәлфә минең ат еккәнде күрмәне, уның ауыҙлыҡланмағанын ҡайҙан белде икән, тип аптырап ҡуйҙым.\nЙылдар үтә торҙо. Мин биш йыл Ҡара диңгеҙ флотында хеҙмәт итеп ҡайттым. Ҡайтҡас, ҡыҫҡа ваҡытлы бухгалтерҙар курсында уҡып сыҡтым. Үҙебеҙҙең Һатлыҡ ауылындағы хужалыҡта өлкән бухгалтер булып эшләй башланым. Бөйөк Ватан һуғышынан һуң емерек хужалыҡты аяҡҡа баҫтырыуы бик еңелдән түгел ине. Хужалыҡ етәксеһе Ҡасим Йәғәфәров хужалыҡ малдарына бесән әҙерләү эшенең һүлпән барыуына борсолоп, ни эшләргә лә белмәй йөрөгән бер мәлдә, Шәмиғол хәлфә атайым Шафиҡ янына Һатлыҡ ауылына килеп төштө. Хәлфәнең килгәнен ишетеп, ауылыбыҙҙағы барлыҡ сирле кешеләр беҙҙең өйгә килеп тулды. Хәлфә ҡайҙан белгәндер инде хужалыҡтың ауыр хәлдә икәнен, минең аша рәйесебеҙ Ҡасим Ғариф улын саҡыртып алды. Рәйес килеп, олатай менән бик оҙаҡ ҡына һөйләшеп ултырҙы. „Хужалыҡ малдарына аҙыҡ әҙерләтергә аҡса бирәм, — тине ул аҙаҡ. — Ә һеҙ өмә яһағыҙ“. Шәмиғол хәлфәнең сирлеләрҙе генә түгел, ә тотош хужалыҡтың эшен дә ҡайғыртыуы аптыратҡайны шунда. Был ярҙамы өсөн район етәкселәренең Шәмиғол хәлфәгә рәхмәт белдереүе тураһында ла хәтерләйем.\nТағы бер ярҙамы\nМин ул йылдарҙа Мораҡ МТС-ы зонаһы буйынса райком комсомолы инструкторы булып эшләй инем. Юлдыбай, Төпсән ауылын берләштергән „Ҡыҙыл таң“ күмәк хужалығы етәкселеге йыл һайын „Оло Эйек“ йылғаһынан ҡарағай ағасы ағыҙып килтертә. Был эш ифрат ауыр, күп сығымдар талап итә.\nБына бер саҡ Шәмиғол хәлфә Мораҙым ауылына килеп, хужалыҡ етәксеһе Хәсән Байгильдиндан улы Дамирға өй буратып биреүен һорап мөрәжәғәт итә. Етәксе бүрәнәне ҡыуып килтереү ауырлаша барыуын әйтә. Хәлфә шунда үҙ ярҙамын тәҡдим итә: „Мин ағасты ағыҙып, ҡыуып алып килеүселәргә аҡсаны үҙем бирәм, өмә яһағыҙ“. Шулай итеп, Шәмиғол хәлфәнең ярҙамы менән ағасты Әүәшле тамағынан Мораҙым ауылына бер аҙнала ҡыуып килтереүгә өлгәшелде. Егеттәр көндөҙ арыу-талыуҙы белмәй, бил быуарҙан ағас ҡырҡалар, кистәрен бер аҙ күңел асып, фильм ҡарайҙар. Иртәгәһен тағы ең һыҙғанып эшкә тотоналар. Бер генә егет тә ҡарышмай эшләне. Күрәһең, хәлфә уларға көс-ҡеүәт биргәндер инде.\nАғыҙып алып килгән ағасты Мораҙым ауылы эргәһендә ярға сығарыуҙы миңә ойошторорға тура килде. Килешеү буйынса, аҙаҡ хәлфәнең улы Дамирға өй ҙә бураттыҡ. Бөтә сығымдарҙы хәлфә үҙе күтәреп, хужалыҡтың эшен еңеләйтте. Бына шундай иҫ киткес кешелекле, изге йән эйәһе ине Шәмиғол хәлфә.\nБөйөк Ватан һуғышы бара. Донъя көтөүҙәре ифрат ауыр. Көндөҙ күрше ауылға йөрөп уҡыйым. Бер ыңғайҙан хат ташыусы булып та эшләйем. Йортта атай-әсәйгә лә ярҙам итергә кәрәк. Төнө буйы тигәндәй йүкәнән арҡан ишәбеҙ. Мин сабата ла үрәм, бәләкәй сана ла эшләп һатып, аҡса эшләйем. Аҡсаға аҙыҡ- түлек алабыҙ. Шулай итеп, осон-осҡа ялғап көн итәбеҙ. Атайым сирле булғас, ғаиләләге бөтөн ирҙәр эше миңә йөкмәтелгән.\nОшолай алды-ялды белмәй эшләү эҙһеҙ үтмәне: ике ҡулым да терһәктән бер туҡтауһыҙ һыҙлай башлап, һуңынан бер әйбер ҙә тота алмаҫлыҡ хәлгә килдем. Бер йыл уҡырға ла йөрөй алманым. Аптырағас, Шәмиғол олатайға киттем. Олатай мине көләс йөҙ менән ҡаршы алды. „Тәүҙә сәй эсеп алайыҡ әле, — тине хәлфә. — Ишек алдынан утын алып ин“. Йорт алдына сығып, унда киҫелгән утын тапмағас, яңынан индем. Ауыҙымды асырға ла өлгөрмәнем, „Балта соланда, киҫеп алып ин. Эшләп ашаһаң, тәмлерәк булыр“, тине хәлфә. „Олатай, мин балта тота алмайым, ике ҡулым да һулыған һымаҡ“, тигән булдым. „Күп телеңә һалышма, бар, балтаны ал да, утын киҫеп алып ин“, тине хәлфә бик етди итеп. Көс-хәл менән утын ярып, өйгә алып индем. Шунан хәлфә усаҡтан төшкән ҡуҙ менән самауыр ҡайнатырға ҡуйҙы. Самауыр ҡайнаған арала ул миңә ҡапыл шундай һорау бирҙе: „Улым, ни эшләп йортоғоҙҙа тәсбих тартып, кинәнеп үҫеп ултырған ике өйәңке ағасын атайың рөхсәт итмәүгә ҡарамаҫтан, киҫеп ауҙарҙың? Уны бит өлкән ағайың иҫтәлекә ултыртҡан булған. Ул бөгөн һуғыш яланында дошман менән алыша. Ә өйәңкеһе хужаһының иҫән-һау ҡайтыуын теләп, тәсбих тартып ултыра ине. Арҡан ишеү, сабата үреүҙән түгел, шул өйәңкене киҫеп, утын итеп яғыуың арҡаһында һулый яҙған ҡулдарың“.\nБыл һүҙҙәрҙе ишетеү, әлбиттә, миңә бик ауыр булды. Мин, ысынлап та, утын етмәгәс, тоттом да, атайыма, баҡсаны күләгәләп, үҫтермәй ултыралар, тигән һылтауымды әйтеп, өйәңкеләрҙе киҫеп ауҙарғайным. Атайым, ысынлап та, бик ныҡ ҡаршы булғайны быға. Аҙаҡ хәлфә олатай шулай тип кәңәш бирҙе: Йорт тирәһенә иҫтәлеккә ағас ултыртмағыҙ, бигерәк тә ылыҫлы ағас ултыртырға ярамай. Ултырҡас, уны киҫмәгеҙ. Ана, Юлдыбай ауылында бер нисә йортта иҫтәлеккә ылыҫлы ағас, ултыртып, утынға киҫеп яктылар Шул йорттарҙа ниндәй аяныслы хәлдәр булып ятҡанын һин беләһең. Кемдәренеңдер балалары юҡ, кемдәрендәлер фажиғә артынан фажиғә булып тора. Ул ағастар Аллаһы Тәғәлә тәғәйенләгән урында гөрләшеп үҫергә тейеш булған...\nЫсынлап та, олатайҙың ул саҡта һөйләгәндәренең дөрөҫлөгөн ғүмер буйы күҙәттем. Бына, мәҫәлән, ауылыбыҙ Төпсәндә Хөрмәт исемле ир уҙаманы ситтән килеп, Йомабикә исемле тол ҡатынға йортҡа инеп, матур ғына донъя көтә башланылар. Уларҙың картуф баҡсаһы уртаһына Сәйфулла олатай өйәңке ултыртҡан булған. Мин ул өйәңкенең шундай мөһәбәт булып, ике ҡолас булып үҫкәненә һоҡланып ҡарай торғайным. Хөрмәт ағай уны, баҡсала картуфты үҫтермәй, ҡамасаулап ултыра, тип киҫеп ауҙарып, ут төртөп яндырҙы.\nӨйәңке өс тәүлек буйына янып ятты. Хөрмәт ағай ул ағасты ҡырҡып ауҙарыр алдынан мин уға хәлфәнең әйткәндәрен һөйләп, уны иҫкәрткәйнем дә. Әммә ул үҙенекен эшләне. Һөҙөмтә оҙаҡ көттөрмәне: көндәрҙең бер көнөндә Хөрмәт ағай эскән килеш өй ишеген элеп, йоҡларға ята. Төндә ниндәйҙер сәбәп менән ут сыға. Хөрмәт ағай янып үлә.\nМинең үҙемдең ҡылғандарым да эҙһеҙ ҡалманы. Атайым ике улының һуғыштан иҫән ҡайтыуын көтөп ала алманы Урманда ағас әҙерләгәндә үлеп ҡалды. Ә ағас ултыртҡан ағайым 1944 йылдың 27 июлендә һуғыш яланында мәңгелеккә ятып ҡалды.\nБикбулат мәктәбендә директор булып эшләгәндә Мәҡсүт ауылынан Сара Хәлитова тигән уҡытыусыны эшкә алдым. Алсаҡ уҡытыусыны шатланып ҡаршы алды коллектив. Сара апайҙың улы Рәшит һәм ҡустыһы Азат та ауылға күсеп килде. Буш торған йортҡа урынлаштырҙыҡ. Ҡустыһы Азат уғата егәрле, кешелекле булыуы менән шатландыра ине мине.\nРәйестең ғәфү үтенгәне\n- Азат ҡустым, һине кем шул ҡәҙәре инсафлы итеп үҫтерҙе? Динде хөрмәт итәһең, әллә әсәйең динле кеше инеме? — тип һораным унан бер саҡ.\n- Әсәйем, әлбиттә, „Динде онотма“, тип ҡат-ҡат тылҡый торғайны. Унан һуң, беҙҙең ауылға килгәндә Шәмиғол хәлфә менән осрашыу ҙа күңелдә яҡты тойғолар уятты динебеҙгә ҡарата. Хәл былай булды. Ҡайтыр алдынан Шәмиғол хәлфә мине колхоз рәйесенә ат һорарға ебәрҙе. Әммә рәйес минең һорауыма аптырағандай, асыулы итеп ҡарап торҙо ла:»Бынауындай уттай ҡыҙыу эш ваҡытында ниндәй ат ти ул! Ауылына йәйәүләп ҡайтһын", — тип сығарып ебәрҙе. Өйгә ҡайтып, хәлфәгә әле генә булған һөйләшеү тураһында әйтергә тип ауыҙымды асып та өлгөрмәнем, Шәмиғол хәлфә мине туҡтатты: «Һөйләмә, улым, мин беләм, — тине ул. — Хәҙер ул рәйес ағайың үҙе бында килеп етәсәк». Шулай тип әйтеп тә өлгөрмәне, өйгә колхоз рәйесе үҙе килеп инде. Инде лә, иҫәнләшергә лә онотоп:"Һиңә ат килтерҙем, хәлфә", — тине. Шәмиғол олатай уға мәғәнәле генә ҡарап алды ла:"Һин үҙеңде һәр ваҡыт шулай әҙәпһеҙ тотаһыңмы? Ни өсөн кешеләр менән иҫәнләшмәйһең, телең өҙөлөп ҡаламы әллә?" — тине. Рәйес бер ни ҙә әйтә алмай, баҫҡан ерендә ҡатты ла ҡалды. Шул саҡ Шәмиғол хәлфә рәйес ағайҙың уң яҡ яурынына ҡулдарын тейгеҙеп алғайны, тегеһе йоҡонан уянған кеүек тертләп китте. Шунан: «Хәлфә олатай, һин мине ғәфү ит инде, мин дөрөҫ эшләмәнем. Мал аҙығы әҙерләгән ваҡыт бит, аттарҙы бер ҙә бушатып булмай шул», — тине. «Эш бер ҡасан да бөтмәй ул, улым, — тине уға хәлфә. — Әммә кешеһеҙ йәшәп булмай. Ябай ғына вазифаһыҙ кеше лә һине әллә ниндәй бәләләрҙән ҡурсалай алыуы ихтимал. Ә атҡа килгәндә, рәхмәт. Хәҙер Һаҙ ауылынан Хәлит Мусин килеп етәсәк аты менән», — тип шаҡ ҡатырҙы...\nМенәүәрә апай һөйләгәндәре\nБыйыл март айында Күмертау ҡалаһына барғайным. Автовокзалда бер ир уҙаманы эргәмә килде һәм: «Мин Күмертау ҡалаһынан Ноғман Әбүбәкеров атлы кеше булам. Һеҙҙе телевизорҙан ҡараным, Шәмиғол хәлфә тураһында һөйләгәйнегеҙ. Тапшырыуҙы күршебеҙ Мөкәрәмә Абсаликова ла ҡараған икән. Ул да Шәмиғол хәлфә тураһында бик күпте белә. Осрашығыҙ әле уның менән», — тине. Мин шатланып риза булғас, Мөкәрәмә Абсаликованың адресын бирҙе.\nАпрель башында иһә мин тағы Күмертауға юлға сыҡтым. Ноғман Әбүбәкеров менән икәүләп, Менәүәрә Абсаликованың фатиры ишеген шаҡыныҡ. Хужабикә ихлас ҡаршы алды һәм Шәмиғол хәлфә менән бәйле хәтирәләрҙе беҙгә ихлас һөйләп бирҙе.\n- Тәүге улым Таһир ике айлыҡ ҡына сағында бик ныҡ ауырып китте, — тип һөйләп китте ул. — Дауаханаларға күп йөрөттөк, ләкин файҙа булманы. Әсәйем баланы Шәмиғол хәлфәгә алып барырға кәңәш итте. Ишбирҙегә хәлфә янына киттек. Ул баланы ҡат-ҡат өшкөрҙө, бетеү яҙып бирҙе. Ул өшкөрөп биргән тоҙҙо бер семтем генә һалып, көн дә баланы йыуындыра торғайныҡ. Шәбәйҙе Таһирыбыҙ.\nШәмиғол хәлфә аяҡҡа баҫтырған ауырыуҙар тураһында ишетә-күрә йөрөнөк инде ул... Әсәйем дә Түләк ауылында йәшәүсе яҙыусы ағайым Мөхәмәтша Буранғолов менән Шәмиғол хәлфәгә барыуы тураһында һөйләй торғайны. «Хәлфәгә хәйергә бирермен тип, бер аҙ аҡса һәм ун дана тауыҡ йомортҡаһы алдым, — тип һөйләгәйне әсәйем. — Юлда китеп барғанда, аҡса ла биргәс, йомортҡаның 5-әүһе етер ул, тип уйланым да, биш йомортҡаны айырым төрөп ҡуйҙым. Хәлфәгә барып етеп, өшкөрөлөп, хәйерҙәремде биргәндән һуң, ул килененә:»Килен, бынау биш йомортҡаны бешереп, килгән кешеләргә ашатып ебәр, юлда асығырҙар, ә теге йәшереп ҡуйған йомортҡаларыңды балаларыңа ашатырһың", — тип, мине бик оятҡа ҡалдырҙы Шәмиғол хәлфә. Уның үҙенә килеүселәрҙең һәр уйын әйтеп биреүен ишетеп белә инем инде, үҙем менән булған хәл быны тағы бер раҫҡа сығарҙы. Ә Мөхәмәтша ағайыма Шә миғол хәлфә былай тине: «Һин яҙыу эше менән шөғөлләнәһең икән. Бик ныҡ күңел төшөнкөлөгөнә лә бирелеп китәһең, дошмандарың да күп. Юлда килгәндә хәлфәгә күренергәме, юҡмы, ул миңә ярҙам итә алмаҫ ул, тип шикләнгәнһең. Шигең юҡҡа ғына, бына мин һине өшкөрөп, хәлеңде еңәләйттем. Һиңә Мәләүездә оҙаҡ тотҡарланмаҫҡа кәрәк, Өфөгә күс һин», — тигән. Ағайым, ысынлап та, Өфөгә күсеп китте...\nӘсәйем Шәмиғол хәлфәнән шәбәйеп ҡайтҡас, ирем Шакир менән Белорет районы Өмөтбай ауылында йәшәгән ауырыу инәйем Гөлзәйнәп Төлкөбаеваны ла бергә алып, Ишбирҙегә киттек. Беҙ барғанда хәлфә өйҙә булмай сыҡты, күрше Әбсәләм ауылына киткәйне. Уның улы Нурулла беҙҙе ҡуна ҡалырға күндерҙе. Ул инәйемә тоҙ өшкөрөп бирҙе. Шакир менән Нурулла бик оҙаҡ серләшеп ултырҙылар. Шунда Нурулла: «Һин, Шакир, эсеүеңде ташла, ҡатын-ҡыҙҙар менән дә күп шаярма. Армияға киткәнсе өйләнгән Мәрйәмдән Әмир, Сабир тигән улдарың бар бит инде. Бына әле Мөкәрәмә менән матур ғына донъя көтөп ятаһығыҙ. Ҡатыныңдың ҡәҙерен бел”, — тине. Күрәһең, Нурулланың да дауалау һәләтлектәре булғандыр. Ошонан һуң Шакир эсеүен ташланы. Аҙғынлығы ла һиҙелмәне.\nИкенсе көндө Шәмиғол хәлфәне юллап, Әбсәләм ауылына киттек. Халыҡ бик күп ине. Беҙ иң һуңынан индек хәлфәгә. Шакир инәйемде алып инеп китте, мин машинала ултырып ҡалдым. Бер аҙҙан Шакир сығып, мине Шәмиғол хәлфә саҡырыуы тураһында әйтте. Индем. Ул мине шелтәләп алды ла, башымдан бик ныҡ ҡыҫып тотто. „Һиндә боҙом да бар, күҙ ҙә тейгән. Ошо бетеүҙе түшеңә тағып йөрө. Ә Шакирҙы ныҡ тот, Нурулла улым дөрөҫ әйтә, бынан һуң эсмәһен дә, аҙып- туҙып та йөрөмәһен ирең“, тине. „Нурулла менән һөйләшкәнде ҡайҙан белдегеҙ?“ — тип һорарға итһәм, Шәмиғол хәлфә йылмайып ҡына ҡуйҙы: „Беләм, барыһын да беләм“, -тине. Ҡайтырға сыҡҡанда хәлфә Шакирҙы, машинаны ныҡ ҡыума, бәлә булмағайы, тип иҫкәртте. Ә Шакир тыңламаны һәм юлда тәгәрмәсе һытылды. Көскә ҡайтып еттек...\nТЕМАНЫ ДАУАМ ИТЕП.\nБәләләрҙән ҡурсыр йән\nБер туған ағайым Рәхмәтулла Шәрипов Бөйөк Ватан һуғышынан 1947 йылдың апрелендә ҡайтты. Уға 23 йәш ине. Иртәгәһенә үк тигәндәй эшкә сығып, һин дә мин эшләп йөрөгәндә, бер көн урмандан сәсрәп ауырып ҡайтып йығылды. Стенаға ҡарап, һаташып тик ята. Һаташҡанында гел аттар тураһында һөйләнә, иҫен юғалта, ауыр итеп тын ала. Көнө-төнө янында ултырған оләсәйем өшкөрөп тә ҡараны, һауыҡмай. Хәле бик насарайғас, әсәйемдең Бөйөк Ватан һуғышынан ҡайтҡан ҡустыһы Әбделғәлим Хәлитов ат менән Күгәрсен районының Ишбирҙе ауылынан Шәмиғол хәлфәне алып килергә китте. Улар Ейәнсура районына еткәс, Ғәббәскә килешләй Малай Муйнаҡта берәүҙәрҙә сәй эсергә туҡтағандар. Шунда уҡ Шәмиғол хәлфә Рәхмәтулла ағайымдың ауырыуына үҙ „диагнозы“н ҡуйған, йәғни бик ныҡ сихырланған, тигән.\nӘле лә күҙем алдында: етеҙ генә хәрәкәтле Шәмиғол хәлфә өйөбөҙгә һәүелдәп килеп инде лә таяғы менән түбә таҡталарын һөргөсләргә тотондо. Шунан таяғын өй ишеге яғына табан елләне һәм таяҡ...үҙенән-үҙе боролоп солан ишегенән сығып киткәйне, ауыр тын алып иҫһеҙ ятҡан ағайым „эһ“ тип ҡуйҙы. Хәлфә доғаларын уҡый- уҡый уның тәнен һыйпаны.\n»Ауырыуы түшен иҙгеләп бөткән, ҡурҡмағыҙ, һауыға", тине. Ағайым аңына килеп, күҙен асҡас: «Улым, бына тигән булып шәбәйәсәкһең, 93 йәштә генә үләһең. Нимә һатып алһаң да ҡәҙергә һаҡлама, рәхәтләнеп кейеп йөрө. Килен алғас, киленде миңә килтереп күрһәт», — тине.\nӘсәйем сәй ултыртты. Һуғыштан һуңғы юҡлыҡ ваҡыт. Хәлфә килеүгә тип яҫтыҡтар араһына ғына йыйып ҡуйған сәйен тапмаған әсәйемә ул: «Сәйең төптәрәк ята, ынтылыңҡырап ал», — тине. Ололар сәй эскәндә өйҙән сығып, асыҡ тәҙрәнәнән ҡарап торған Ҡунаҡбай ҡустым менән миңә боролоп Шәмиғол хәлфә: «Ҡыҙым, ағайың ысын һауығасаҡ», — тине. Мин аптырап киттем, сөнки шул мәлдә эстән генә: «Хәлфә ысынлап та уны һауыҡтыра алыр микән ни?» — тип уйлап тора инем...\nОшонан һуң ағайым шап-шаҡтай булып һауыҡты, өйләнде, туғыҙ балалары булды. Ләкин ул 43 йәшендә ҡапыл ауырып, вафат булды. Хәҙер шулай тип уйлайым: моғайын, Шәмиғол хәлфә ағайымдың нәҡ 43 йәшендә ғүмере бөтөрөн белеп, һәр алған яңы кейемен ҡәҙергә һаҡламай, ҡыуанып кейеп ҡалыуын теләгәндер һәм үлере тураһында уйланмаһын өсөн, 93 йәштә үләһең, тип әйткәндер. Рәхмәтулла ағайым, ысынлап та, хәлфә ҡушҡанса, кейемен ҡәҙергә һаҡламай, кинәнеп кейер булды. Ҡыҙғанысҡа ҡаршы, ул өйләнгәс, әллә ни эшләп Фатима еңгәмде Шәмиғол хәлфәгә алып барып күрһәтмәне. Әллә ваҡыты булманымы, әллә оноттомо, белмәйем.\nШулайтып, үҫмер сағымда кешеләргә изгелек ҡылыуы, әүлиәлеге менән данлы, ихтирамлы Шәмиғол хәлфәне яҡындан күрҙем. Ул ваҡытта үҫмерлегем менән уның был донъяла йәшәүе кешеләр өсөн ни тиклем әһәмиәтле булыуын төшөнөп етмәгәнмендер. Хәҙер «Киске Өфө»лә баҫылған хәтирәләрҙе уҡыйым да, хәлфә кеүек әүлиәлек һәләтенә эйә изге күңелле шәхестәрҙең Аллаһы Тәғәлә тарафынан беҙҙе төрлө бәлә-ҡазаларҙан ҡурсалар, һәләкәттәрҙән аралар, һаҡлар, яҡлар өсөн ебәрелеүен йәнә бер аңлап хайран ҡалам.\nЕйәнсура районы, Ғәббәс ауылы.\n“Киске Өфө”, 2007 йыл.\nЭта запись написана автором Назир Сабитов, 27.02.2018 в 22:28, и размещена в категории тарих, риүәйәттәр, легендалар. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Тренер өлгө күрһәтте\n27 Июнь 2019, 14:13\nҠазанда тхэквондо буйынса чемпионат, Рәсәй беренселеге һәм төҫлө билбауҙар фестивале үтте.\nҠазанда тхэквондо буйынса чемпионат, Рәсәй беренселеге һәм төҫлө билбауҙар фестивале үтте. Унда илебеҙ төбәктәренән төрлө йәш төркөмөндәге 2000-дән ашыу спортсы ҡатнашты.\nБашҡортостан Респуб-ликаһы Тхэквондо федерацияһы йыйылма командаһы составына Шаран ауылы балалар ижады һәм спорт үҙәге тренеры Радик Иҙиәтов тәрбиәләнеүселәре лә инде.\nРеспублика йыйылма командаһы дөйөм “копилкаға” 26 беренсе урын, 24 икенсе һәм 28 өсөнсө урын яуланы. Бүләктәргә Шаран спортсылары ла өлөш индерҙе. Шуныһы ҡыуаныслы, чемпионатта Радик Иҙиәтов ветерандар араһында 70 килограмға тиклем ауырлыҡ кате-горияһында “массоги”, “стоп балл” һәм “хьенг” дисциплиналарында 1-се урын яуланы.\nБеренселектә Айгиз Фәттәхов 10-11 йәшлек үҫмерҙәр араһында 3-сө урын алды. Төҫлө билбауҙар фестивалендә Руслан Ситдиҡов 70 килограмға тиклем ауырлыҡтағы ир-егеттәр араһында “массоги” һәм “стоп балл” дисциплиналарында 1-се урын алды. Дмитрий Крылов 53 килограмға тиклем ауырлыҡтағы 10-11 йәшлек үҫмерҙәр араһында “массоги”ла 2-се урынды, “стоп балл” дисциплинаһында 1-се һәм команда “массогие”нда 2-се урынға лайыҡ булды.\nИлһам Фәйзуллин һәм Әлмир Тимеркәев 6-7 йәшлектәр араһында “стоп балл” дисциплинаһында 3-сө урынға сыҡты.\nДанир Иҙиәтов, Илмир Ғәлиуллин, Илназ Ғарапов, Нияз Ғарапов, Лилиана Сәйетғәлина һәм Анастасия Сидорчук та лайыҡлы сығыш яһаны.\nШаран ауылы балалар ижады һәм спорт үҙәгенең тхэквондо секцияһы тәрбиәләнеүселәрен һәм тренер Р. Иҙиәтовты тхэквондо буйынса чемпионатта, Рәсәй беренселегендә һәм төҫлө билбауҙар фестивалендә еңеүҙәре менән ҡотлайбыҙ һәм спорт ярыштарында яңы еңеүҙәр теләйбеҙ!


Ағиҙел ярын төҙөкләндереүселәр яҙғы ташҡынға әҙерләнә - GTRK.TV — Новости Уфы и РБ\nАғиҙел ярын төҙөкләндереүселәр яҙғы ташҡынға әҙерләнә\nБелгестәр көн һайын һыу кимәлен тикшереп тора. Ә ысынында, Өфө өсөн иң мөһим төҙөлөш проектының береһен бойомға ашырыуға ҡурҡыныс янамаймы? “Дуҫлыҡ” монументы янында Ағиҙел йылғаһының һыу кимәле аҙна эсендә бер метрға кәмегән. Ай дауамында бер төрлө һауа торошо һаҡланыуы — төндәрен һыуытып, көндөҙ йылытыуы яҙғы ташҡынды һуңҡараҡҡа күсерҙе. Былтырғынан айырмалы рәүештә, төҙөлөш эштәре юғарыраҡ кимәлдә бара. Шулай ҙа йылға күтәрелһә, эште туҡтатып торорға тура киләсәк. Ағиҙел ташып, ҡапыл һыу баҫмаһын өсөн уның кимәлен урындағы белгестәр көнөнә ике тапҡыр тикшереп тора.Ике көн дауамында йылғала үҙгәрештәр күҙәтелмәй. Шуға ла төҙөүселәр ҙур һыуға тиклем Ағиҙелдең ярын нығытып өлгөрөргә тырыша. Әле Юность спорт комплексынан Пугачев урамына тиклемге арауыҡта бағаналар ултыртыла. Улар һыу ташыуҙан һәм ярҙы емерелеүҙән һаҡлаясаҡ. Ә йылға буйын быға тиклем нығытып торған бетон плита киҫәктәре ярылып емерелеп бөткән. Билдәләнгән майҙанда төҙөлөш эштәре барышында алынған бетон плитәләр ташҡын ваҡытына кире һалынасаҡ. Был ағын һыуҙар тупраҡты йыумаһын өсөн эшләнә. Сөнки былтыр ташҡында Ағиҙел кимәле 8 метрға тиклем күтәрелгәйне. Ә быйыл, белгестәр иҫәпләүенсә, һыу кимәле 9 метрға етеп, был ерҙәрҙе һыу баҫыуы ихтимал.


Итектәр ниңә балыҡсы булған? » "Йәшлек" гәзите\nГазета "Йәшлек" » Яңылыҡтар таҫмаһы » Итектәр ниңә балыҡсы булған?\nИтектәр ниңә балыҡсы булған?\nОшо көндәрҙә РФ һәм БР Яҙыусылар союзы ағзаһы, Рәмзилә Хисаметдинова исемендәге премия лауреаты, шағир Рамай Ҡаһирҙың Зәйнәб Биишева исемендәге «Китап» нәшриәтендә кесе һәм урта йәштәге мәктәп балалары өсөн «Балыҡсы итектәр» исемле китабы донъя күрҙе.\nАвторҙың балаларға тәғәйенләнгән икенсе китабында башҡорт халҡының ауыҙ-тел ижадынан мәҡәл-әйтемдәрҙе, фразеологик берәмектәрҙе оҫта ҡулланып ижад ителгән шиғырҙары, хикәйәләре, бала саҡ хәтирәләре урын алған.\nБаҫманы сағыу, төҫлө һүрәттәр менән Башҡортостандың халыҡ шағиры Рәми Ғариповтың ҡыҙы, рәссам Хаят Йәрмөхәмәтова биҙәгән. Китап нәшриәттең Өфө ҡалаһында (октябрь проспекты, 2) урынлашҡан фирма магазинында һатыла.\nСығыу ваҡыты 3-07-2017, 15:42 | Ҡаранылар: 234\n«Йәштәр тауышы» серияһы һатыуҙа бар\nБалалар өсөн бер юлы ике китап сыҡты


Ватанды һаҡлауға һәм хәрби хеҙмәткә әзербеҙ!\nИлебеҙҙең оборона йәмғиәтендә булып үткән үҙгәрештәр, шулар иҫәбендә хоҡуҡи статусын һәм ойошманың исемен үҙгәртеү, дәүләттең яңы мәсьәләләр билдәләүе - былар барыһы ла ойоштороу-штат ҡоролошон да үҙгәртеп ҡороуҙы талап итә. Башҡортостан РОСТО (ДОСААФ) ойошмаһында был йүнәлештә нимәләр эшләнгән һәм тағы ла ниндәй саралар күрергә кәрәк - ошо турала Башҡортостан ДОСААФ-ы Советының сираттан тыш съезында Рәсәй ДОСААФ-ының Үҙәк Советы президиумына ағза итеп һайланған, әлегә һаман РОСТО (ДОСААФ) исемен йөрөткән ойошманың рәйесе, генерал-майор Илгиз Таңғатаров һөйләй.\n- Совет заманында беҙҙең ойошма исеме, русса әйткәндә, түбәндәгесә яңғырай ине: Добровольная организация содействия армии, авиации и флоту (ДОСААФ), әммә 1991 йылда ул Рәсәй оборона спорт-техник ойошмаһы тип үҙгәртелде, - ти Илгиз Таңғатаров, - бөгөн иһә элекке исеме кире ҡайтарылды.\n2009 йылдың 28 ноябрендә Владимир Путин ҡултамға ҡуйған Рәсәй Федерацияһы Хөкүмәте ҡарары менән ойошма алдында яңы бурыстар ҙа барлыҡҡа килде. Тап ошоларҙы аныҡлап, киң мәғлүмәт сараһы хәбәрселәре алдында сығыш яһаны бөгөн генерал-майор.\n- Яңы уставҡа ярашлы, элек йәмәғәт ойошмаһы булған ДОСААФ бөгөн ижтимағи дәүләт ойошмаһы һанала. Әммә был төшөнсәне дәүләт аңлатып бөтмәй, шулай ҙа беҙҙең алда дәүләт кимәлендәге мәсьәләләр ҡуйыласағы билдәле, финанслау ҙа дәүләттән буласаҡ, - ти республиканың ДОСААФ башлығы.\nДОСААФ алдында ҡуйылған яңы бурыстарҙы асыҡлар алдынан, генерал-майор ойошманы үҙгәртеп ҡороуҙарға килтергән ауырлыҡтар тураһында һөйләне. - Төп бәлә армияның хәрби әҙерлекһеҙ булыуында. Ҡеүәтле ҡораллы көстәр часы, даими хәрби әҙерлектәге частар ҡыҫҡартылды. Һөҙөмтәлә, күптән түгел Кавказда булып үткән һуғышта армия хәрби әҙерлекле көстәр менән түгел, ә ҡыҫҡартылған кадрҙар менән тәьмин ителде. Ниңә Грузияла самолетты бәреп төшөрҙөләр? Сөнки уның штурвалы артында ниндәйҙер хәрби институттан уҡытыусы ултырған. Хәрби операция ла кәмселекһеҙ үтмәгән, һәм ике сәғәт урынына бер аҙнаға һуҙылған, беҙ был бәрелештә 70 кешебеҙҙе юғалттыҡ.\nХәрби хеҙмәт оҙайлығын бер йылға ҡыҫҡартыуҙан һалдаттар әҙерлеге яҡшырмаясаҡ. Илгиз Таңғатаров әйтеүенсә, бер йыллыҡ хеҙмәт батальон кимәлендә лә хәрби эште көйләп бөтөргә мөмкинлек бирмәй. Әгәр әрмегә саҡырыусыларҙың алдан булған әҙерлеген иҫәпкә алғанда, уларға бер йылда хәрби хеҙмәттең башланғыс мәғлүмәттәрен генә бирергә мөмкин.\n- Рәсәй ғәсҡәрҙәрендә 300 мең хеҙмәткәр ҡалдырыласаҡ, 150 меңе - контракт буйынса хеҙмәт итеүселәр һәм офицерҙар, 50 меңе - хәрби медик менән юристар, һәм 100 меңе ҡыҫҡа ваҡытҡа хәрби хеҙмәткә саҡырылыусылар, - тип дауам итте Илгиз Таңғатаров.\nШуға күрә хәрби хеҙмәткә саҡырыусыларҙы әҙерләү бурысы, икенсе төрлө әйткәндә - дәүләт заказы, ДОСААФ иңенә төшә.\n- Мәсьәлә еңел түгел, Элек беҙ билдәле һөнәр буйынса хәрби көстәргә кәрәкле белгестәр әҙерләй инек, хәҙер иһә һалдаттар әҙерләү бурысы ла ҡуйылған, - ти генерал-майор.\nРФ Оборона министрлығының генераль штабы менән ДОСААФ курсанттарын уҡытыу программаһы төҙөлгән, ул тиҙ арала урындарға таратылырға тейеш. Ҡыҫҡартылыу арҡаһында армиянан киткән офицерҙар һәм прапорщиктар иҫәбенә уҡытыусылар составын арттырырға йыйыналар.\nСовет заманында ДОСААФ системаһында спорттың 24 хәрби- практик төрө баһалана ине. Үҙгәртеп ҡороуҙар мәлендә был һан, әлбиттә, түбәнгә тәгәрәне. Бөгөн быларҙың барыһын да яңынан тергеҙергә ҡарар ителгән. Республика ДОСААФ-ында был мәсьәлә улай уҡ киҫкен түгел.\nБеренсенән, 18 спорт төрө һаҡлап алып ҡалынған. Бынан тыш, Волга буйы федераль округында башҡорт бүлеге икенсе йыл рәттән беренселекте бирмәй. Үҫеп килеүсе быуынды тәрбиәләү кеүек мөһим мәсьәлә лә тора ДОСААФ алдында. - Бөтәбеҙ ҙә спорт секцияларында балаларҙың бушлай шөғөлләнеүен теләй, Был беҙҙең дөйөм эш, балаларыбыҙға аҡса табырбыҙ, - тип ышандырҙы БР ДОСААФ башлығы.\nГенерал-майор республика ДОСААФ-ындағы ауырлыҡтар, хәл итәһе мәсьәләләргә лә туҡталды. Төп проблема - ул ДОСААФ-тың 2010 йылғы бюджетҡа эләкмәүендә. Шулай ҙа республика бүлеге үҙ көсөнә һәм республика етәкселеге ярҙамына ышана. Республика бүлеге структураһында үҙгәрештәр көтөлә. 26 бүлексә булдырылған, элекке милекте ҡайтарыу эше лә алып барыла. Был өлкәлә уңыштар бихисап, әммә, әйтергә кәрәк, 11 РОСТО (ДОСААФ) мәктәбендә уҡыусылар һаны еткелекле түгел.\nРәсәй ДОСААФ-ы авиацияһы - оборона ойошмаһында айырым блокты хасил итә. Бөтә Рәсәйгә ҡағылышлы бәләкәй авиация мәсьәләһе закондар сығарыу кимәлендә хәл ителергә тейеш.\n- Бүтән төбәктәрҙә берәр генә клуб бар, бәлки, беҙгә лә уларҙың юлынан барырғалыр? Әллә иң проблемалы Өфө клубын ябырғамы? - тип фекер йөрөтә Таңғатаров. - Уны самолеттарҙы ултыртыу өсөн уңайлы майҙаны булған Стәрлетамаҡҡа күсерергә лә мөмкин. Урындағы эшҡыуарҙар ҙа аэроклубҡа ярҙам итеп тора.\nШулай ҙа Совет рәйесе республика тарихына әйләнгән Өфө клубын һаҡлап алып ҡалырға йыйына. Өфө аэроклубы 14 Советтар Союзы геройын тәрбиәләгән, шул иҫәптән ике тапҡыр Советтар Союзы геройы Муса Гәрәйевты ла, ул республиканың үҙәк клубы һанала һәм үҙенең иң билдәле тәрбиәләнеүсеһе исемен йөрөтә.\nШулай ҙа икенсе урынға күсерергә тура килер, сөнки Забельский аэродромы тирәләй яңы йорттар ҡалҡып сыға, был районда һауаға күтәрелеү ҙә бөгөн хәүефһеҙ түгел. Варианттарҙың береһе - Өфө районы Ҡомлокүл ауылы эргәһендә яңы аэродром төҙөп, яңы клуб асыу.\nҺуңғы йылдарҙа БР РОСТО (ДОСААФ) Йәштәр сәйәсәте, спорт һәм туризм министрлығы аша 8-10 миллион күләмендә республиканан финансланған. Бынан ары ойошма етәксеһе федераль ҡаҙнанан финанслауҙарына өмөтләнә.\nШулай итеп, мәсьәләләр, хәл итәһе бурыстар билдәләнгән, һәм Илгиз Таңғатаров уларҙы тормошҡа ашырыуҙа журналистарҙың да ҡатнашлығын һораны.


Күркәм башланғыстарға юл асалар » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Күркәм башланғыстарға юл асалар\nКүркәм башланғыстарға юл асалар 06.03.2019 // Йәмғиәт\nИдарасы компанияның эше ырамлы бара.\nОлоһо ла, кесеһе лә көтөп алған Яңы йыл байрамы күптән инде артта ҡалды. Ә туймазыларҙың тәьҫораттары йыл буйы күңелдәрендә һаҡланырлыҡ булды. Байрам алдынан урамдарҙа ғына түгел, күп фатирлы йорттарҙың фасадтарында ла күҙҙе ҡамаштырырлыҡ биҙәктәр балҡыны: утыҙға яҡын йорт яҡтылыҡ элементтары менән биҙәлде.\n“Торлаҡ-коммуналь хужалыҡ идарасы компанияһы” яуаплылығы сикләнгән йәмғиәте ҡала халҡына күтәренке байрам кәйефе бүләк итте. Был матур йоланы улар киләсәктә лә дауам итәсәк. Байрамдарҙа ғына түгел, көн дә ҡала халҡының уңайлы һәм матур көнкүрешен хәстәрләй коллектив.\nПредприятие торлаҡ-коммуналь хужалыҡ тармағында өлгө итеп ҡуйырлыҡ матур башланғыстарға юл аса. Әйткәндәй, тармаҡта туҡтауһыҙ барған үҙгәрештәр эшмәкәрлекте ҡатмарлаштыра, халыҡта аңлашылмаусылыҡ, ризаһыҙлыҡ та тыуҙыра. Ә бына туймазылар торлаҡ хужалары менән үҙ-ара аңлашып һәм берҙәм эшләп ота. Был йәһәттән уларҙың тәжрибәһе республикала өлгө булырлыҡ.\nУлар үҙҙәренең “Вестник Управляющей компании” тип исемләнгән гәзитен нәшер итә һәм йорттарға тарата. Гәзит компанияның хеҙмәтенән файҙаланған һәр кемгә үҙ-ара аралашыу өсөн мәғлүмәт майҙаны булып тора. Унда яңылыҡтар, хеҙмәттәр күрһәтеү тәртибе, фатир хужаларының бурыстары һәм хоҡуҡтары, “Заманса ҡала мөхитен булдырыу” өҫтөнлөклө программаһы проекттары һәм унда ҡатнашыу мөмкинлеге, энергия һаҡсыллығы мәсьәләләре, идарасы компанияның, шулай уҡ күп фатирлы йорттар советтарының эшмәкәрлеге асыҡ яҡтыртыла.\nКомпания етәксеһе һәм белгестәрҙең шәхси ҡабул итеүҙәре лә файҙалы үтә. Үткән йылда шул рәүешле 2,6 мең кешенең мөрәжәғәтен тыңлағандар. Бындай осрашыуҙарға дәғүә менән генә түгел, фекер уртаҡлашырға, тәҡдим индерергә лә киләләр. Тимәк, халыҡ идарасы компанияға ышана. Фатир хужалары һәм әүҙемселәр, йорт советтары етәкселәре менән осрашып-кәңәшләшеп тороу көнүҙәк мәсьәләләрҙе ыңғай хәл итеүгә һәм хеҙмәттәрҙең сифатын яҡшыртыуға ныҡлы булышлыҡ итә. Идарасы компанияның бер нисә тапҡыр республиканың “Асыҡ диалог” акцияһында ҡатнашыуын да билдәләйек.\nКөс – берҙәмлектә, тиҙәр бит. Нәҡ шуға ла предприятиеның эше ырамлы бара. Үткән йылда йорттарҙы капиталь ремонтлау буйынса ҙур эш башҡарылған. Компания ҡарамағындағы күп фатирлы ун дүрт йорт ремонтланып, 2,4 мең кешенең торлаҡ шарттары яҡшыртылған. Капиталь ремонт тигәндә, йорттарҙың подвалынан башлап түбәһенә ҡәҙәр һәм бөтә фатирҙарҙағы коммуникациялар, электр һәм газ йыһаздары, йылылыҡ һәм һыу иҫәпләү приборҙары тикшерелә һәм иҫкеләре яңыға алмаштырыла. Предприятие эшмәкәрлегендә энергия һаҡсыллығы өҫтөнлөклө йүнәлеш булып тора. Улар хеҙмәтләндергән Туймазы ҡалаһындағы, шулай уҡ Ҡандра, Собханғол, Түбән Троицк ауылдарындағы күп фатирлы йорттарҙың тышҡы стеналарын көпләү, иҫкергән тәҙрәләрҙе заманса төрҙәренә алмаштырыу, диодлы лампалар урынлаштырыу, торба үткәргестәрҙе изоляциялау һ.б. буйынса йыл һайын билдәләнгән күләмдә эш башҡарыла, йорт ихатаһы майҙандарына асфальт-бетон түшәлә.\nКомпания федераль, республика һәм муниципаль дәрәжәләге өҫтөнлөклө проекттарҙа әүҙем ҡатнаша. “Уңайлы ҡала мөхитен булдырыу” программаһында үткән йыл биш күп фатирлы йорт ҡатнашһа, ағымдағы йылда уға ун бер йорттоң инеүе көтөлә. “Капиталь ремонт буйынса ҡыҫҡа ваҡытлы республика программаһы”нда ҡатнашырға күп фатирлы 23 йортта йәшәүсе халыҡ теләк белдергән. Үткән йыл идарасы компанияның башланғысы һәм торлаҡ хужаларының теләге буйынса алты йорт “Күп фатирлы иң яҡшы йорт” республика конкурсында ҡатнашып еңеүсе булған. Уларҙың һәр ҡайһыһы йөҙәр мең һум күләмендә премия менән бүләкләнгән. Был аҡсаға балалар майҙансыҡтары ҡорғандар, йорт алдарын төҙөкләндергәндәр. Бәйгелә еңеүселәр, йорт ихатаһы байрамдары ойоштороп, халыҡтың күңелен күтәргән.\nМәғлүм булыуынса, Рәсәйҙә үткән йыл Ирекмән йылы булараҡ билдәләнде. Коллектив эшсәндәре был йәһәттән дә үрнәк күрһәткән. Ҡаланың үҙәк паркында һәм йорттар янында ағас ултыртыу буйынса экологик өмәләр үткәрелгән. Бөйөк Ватан һуғышы ветерандарының йорттарында булып, торлаҡ-коммуналь хеҙмәттәр түләүгә сертификаттар тапшырғандар.\nБыйыл республика етәкселеге күп фатирлы йорттарҙың подъездарын ремонтлау буйынса ҡәтғи талаптар ҡуйҙы. Предприятие был йүнәлештә эште тағы ла әүҙемләштерә. “Уңайлы башҡорт ихатаһы“ республика конкурсында ҡатнашыу ҙа торлаҡ хужаларында хуплау тапҡан. “Күп фатирлы иң яҡшы йорт”, “Иң яҡшы подъезд” республика бәйгеләрендә быйыл да һынатмаҫҡа иҫәптәре.\nӘлбиттә, эште ҡыйынлаштырған мәсьәләләр ҙә бар. Төп фондтар йылдан-йыл иҫкерә. Әммә предприятиеның авария-диспетчерлыҡ хеҙмәте төрлө хәлдәргә һәр саҡ әҙер. Ул махсус транспорт, заманса йыһаздар менән тәьмин ителгән һәм иң ҡатмарлы аварияны ла тиҙ арала хәл итергә һәләтле.\nКоллективҡа тармаҡтағы бөгөнгө үҙгәрештәр менән йәнәш кенә түгел, хатта бер аҙым алдараҡ барыу хас. Был, тәү сиратта, етәксенең үҙе эшләгән өлкәлә тәрән белемле, заманса әҙерлекле булыуынан килә. Компания директоры Раил Ғафаровҡа ҡалала ошондай баһа бирәләр. Раил Байраҡ улы үҙе былай ти:\n— Беҙ тормошто тағы ла матурыраҡ, уңайлыраҡ итеү теләге менән янабыҙ. Эштәребеҙ халыҡта яҡлау таба. Был коллективҡа көс-ҡеүәт өҫтәй. Тимәк, уртаҡ уй-ынтылыштар мотлаҡ тормошҡа ашасаҡ.\nРайон: Туймазы ҡалаһы


“Аттар егелгән инде...” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » “Аттар егелгән инде...”\n“Аттар егелгән инде...” 29.06.2016 // Йәмғиәт\nДәүләт Думаһы депутаттарын һайлауға әҙерлек дәррәү бара. Хәтерегеҙгә төшөрәбеҙ, 12 июлгә тиклем был кампанияла ҡатнашасаҡ партиялар кандидаттарының федераль һәм бер мандатлы округтар буйынса исемлектәрен Рәсәй Үҙәк һайлау комиссияһына тәҡдим итергә тейеш. Уларҙы, ҡағиҙә булараҡ, партия съезында күрһәтәләр. Әлеге көндә был процедураны Коммунистар партияһы, “Ғәҙел Рәсәй”, ЛДПР үтте лә инде. Парламентҡа ҡарамаған партияларҙың съездары 1 – 3 июлгә тәғәйенләнгән.\nОшо көндәрҙә Мәскәүҙә “Берҙәм Рәсәй” ҙә йыйылды — сираттағы съезда ике меңдән ашыу делегат илдең үҫеш стратегияһын өйрәнде, “Үҫеш һәм етеш тормош иҡтисады”, “Сәләмәт киләсәк”, “Властың һөҙөмтәлелеге һәм халыҡ контроле”, “Социаль сәйәсәт”, “Мәғариф һәм фән” кеүек секцияларҙа көн ҡаҙағындағы мәсьәләләр буйынса фекер алышты, һайлау алды программаһын ҡабул итте.\nСъезда алдан тауыш биреүҙә еңеүселәрҙең яҙмышы ла билдәләнде — “Берҙәм Рәсәй” Дәүләт Думаһына һайлауҙа ҡатнашасаҡ кандидаттарының федераль һәм бер мандатлы округтар буйынса исемлектәрен тәҡдим итте. Съезд делегаттары етенсе саҡырылыш Дәүләт Думаһына Башҡортостандан кандидаттарҙы ла раҫланы.\nБер мандатлы һайлау округтары буйынса Башҡортостандан партияны Өфө бер мандатлы һайлау округы буйынса — Дәүләт Думаһының ғәмәлдәге депутаты Павел Качкаев, Благовещендан — Башҡортостандың Эҙәрмән отрядтары фонды советы рәйесе Илдар Бикбаев, Белореттан — Дәүләт Думаһының ғәмәлдәге депутаты Зөһрә Рәхмәтуллина, Салауаттан — Суд приставтары федераль хеҙмәтенең Башҡортостан буйынса идаралығы етәксеһе Зариф Байғусҡаров һәм Стәрлетамаҡтан Стәрлетамаҡ ҡалаһы хакимиәте башлығы Алексей Изотов күрһәтә.\nТерриториаль төркөм буйынса партия исемлегенә Башҡортостан Башлығы Рөстәм Хәмитов етәкселек итә. Артабан Суд приставтары федераль хеҙмәтенең Башҡортостан буйынса идаралығы етәксеһе Зариф Байғусҡаров, билдәле журналист Инга Юмашева, Дәүләт Думаһының Гражданлыҡ, енәйәт, арбитраж һәм процессуаль ҡануниәт буйынса комитеты ағзаһы Рафаэль Мәрҙәншин, Дәүләт Думаһы депутаты, күп тапҡыр Паралимпия чемпионы Рима Баталова, “Берҙәм Рәсәй” партияһының Башҡортостандағы төбәк башҡарма комитеты етәксеһе Рәмзил Ишһарин, республика Башлығы ярҙамсыһы Фәрит Ғәниев, Дәүләт Йыйылышы — Ҡоролтай депутаттары Михаил Бугера, Константин Канунников, Ирек Ниғмәтуллин, Дәүләт Думаһының Иҡтисади сәйәсәт, инновацион үҫеш һәм эшҡыуарлыҡ буйынса комитет рәйесе урынбаҫары Виктор Климов, Дәүләт Думаһының Конституция ҡануниәте һәм дәүләт төҙөлөшө буйынса профилле комитеты ағзаһы Рөстәм Ишмөхәмәтов килә. Әйткәндәй, был осраҡта Рөстәм Зәки улының “Берҙәм Рәсәй”ҙең төбәк партия исемлеген етәкләйәсәген дөрөҫ аңларға кәрәк. “Бындай ғәмәл ярайһы уҡ ҙур электораль әһәмиәткә эйә, сөнки “Берҙәм Рәсәй”ҙәр һайлауҙа күберәк тауыш йыйырға ынтыла. Рөстәм Хәмитов өсөн иһә был — партия тарафынан йөкмәтелгән бурыс. Шул уҡ ваҡытта был Башҡортостан Башлығына иң йоғонтоло партия етәкселегендә үҙ урынын нығытыу мөмкинлеген бирәсәк һәм төбәк мәнфәғәттәрен һөҙөмтәлерәк яҡларға булышлыҡ итәсәк”, — тигән фекерҙә политолог Дмитрий Михайличенко. Рөстәм Хәмитов, өҫтәүенә, исемлекте тәүге тапҡыр етәкләмәй. Хәтерегеҙҙәлер, Рөстәм Зәки улы 2011 йылда — Дәүләт Думаһына, 2013 йылда Дәүләт Йыйылышы – Ҡоролтайға һайлауҙа ла ошондай уҡ аҙымға барғайны. Ә Мәскәү һөҙөмтәһеҙ эшләгән төбәк лидерына партия исемлегенә етәкселек итеүҙе ышанып тапшырмай.\nҠыҫҡаһы, исемлектәр әҙер. Артабан агитация саралары— сығыштар, матбуғат конференциялары, “түңәрәк өҫтәл”дәр, плакаттар, листовкалар таратыу башланасаҡ. Ҡыҙыу осорға аяҡ баҫабыҙ...


"Беҙгә -35" Бөрйәндә ҡатын-ҡыҙҙар форумы үтте\n22 Июнь , 10:12\nКүгәрсен районының ҡатын-ҡыҙҙар советы рәйесе Лилиә Рафиҡова кисә Бөрйәндә “Бәхет биләмәһе” хәйриә фондының попечителдәр советы рәйесе Каринэ Хәбирова менән осрашты. Тулыраҡ - сайтта:\nКисә Бөрйән районының Иҫке Собханғол ауылында Башҡортостандың ҡатын-ҡыҙҙар союзы ойошторолоуға 35 йыл тулыу айҡанлы “Беҙгә -35” тип аталған форум үтте. Район ҡатын-ҡыҙҙар советы рәйестәрен туплаған сарала “Бәхет биләмәһе” хәйриә фондының попечителдәр советы рәйесе Каринэ Хәбирова, БР ҡатын-ҡыҙҙар союзы рәйесе Рәшиҙә Солтанова, «Башҡорт ҡатын-ҡыҙҙары йәмғиәте» төбәк йәмәғәт ойошмаһы рәйесе, БР Дәүләт Йыйылышы – Ҡоролтай депутаты Гөлнур Ҡолһарина ҡатнашты. Беҙҙең райондан был мәртәбәле сараға ҡатын-ҡыҙҙар советы рәйесе Лилиә Рафиҡова барып ҡайтты. Беҙ унан тәьҫораттары менән уртаҡлашыуын һораныҡ.\n- Ни өсөн тап Бөрйән тиһәгеҙ, уларҙың ҡатын-ҡыҙҙар ойошмаһы эшмәкәрлеге ысын мәғәнәһендә республика кимәлендә өлгө булырлыҡ, уңышлы эшләгән йәмәғәт ойошмаларының береһе.\n“Беҙгә -35” һәм “Ауыл ҡатын-ҡыҙҙар советы: эштәр, хәстәрлек, перспектива” тигән тематик йүнәлештә барҙы форум. Бөрйән районындағы ҡатын-ҡыҙҙар советының эше менән таныштыҡ, “Бөрйән районы районындағы ҡатын-ҡыҙҙар советының эше тураһында” күргәҙмә-презентация бик йөкмәткеле әҙерләнгән. “Данлы әсәләр” проекты эшмәкәрлеге хаҡында экспозиция, балаҫтар, түшелдеректәр һәм башҡорт халыҡ ижадының башҡа әйберҙәрен эшләү буйынса оҫталыҡ дәрестәре ойошторолдо.\nРәмилә Салауатова йәмәғәт ойошмаһын 2011 йылдан етәкләй, пленар ултырышта улар үҙ тәжрибәләре менән уртаҡлашты.\nКаринэә Владимировна ла үҙ сығышында ҡатын-ҡыҙҙар берлеге ул иң беренсе сиратта бер-береңә, мохтаждарға ярҙам итеү эшмәкәрлеген киңәйтеү өсөн мөһим икән билдәләне.\nФорум бик оҡшаны, Шүлгән-таш мәмерйәһенә лә сәйәхәт иттек, ике ҡорбан салдырҙылар, усаҡ янындағы киске аш ваҡытында ла һөйләшеп һүҙҙәр бөтмәне, киләсәктә лә ошонлай осрашыуҙар йышыраҡ булһын ине тигән теләктәр еткерҙеләр, - ти Лилиә Әсхәт ҡыҙы.


Легаль булмаған такси водителдәрен яуапҡа тарттыралар | ГТРК «Башкортостан» — Новости Уфы и РБ\n01 июня 2020 — 18:52 ГТРК «Башкортостан»\nЛегаль булмаған такси машиналары йәнә тикшереү органдарының иғтибар үҙәгендә. Рәсәй Ҡулланыусылар хоҡуғын күҙәтеү хеҙмәте Башҡортостан идаралығы юл хәүефһеҙлеге дәүләт инспекцияһы менән берлектә рейдҡа сыҡты. Хәҙер юл ҡағыҙын тикшереүҙән тыш санитар нормаларҙың үтәлеүе ҡарала.\nБөтмәҫ машиналар ағымы араһында уларҙы таныуы еңел. Рәсәйҙә етештерелгән автомобилдәр полиция хеҙмәткәрҙәре иғтибарына йыш эләгә. Легаль булмаған йөрөтөүселәр башлыса ошо машиналарҙы ҡуллана. Был водитель битлек кейеү режимына әһәмиәт бирмәй, уның хатта кешеләрҙе йөрөтөү лицензияһы ла юк.\nӘммә машина башындағы әйберҙәр, салон тулы пассажирҙар уларҙың осраҡлы кешеләр түгел икәнлеген иҫбатлай. Юл хаҡы 500 йөҙ һумдан бер меңгә тиклем. Хаҡ юлдың оҙонлоғонан тора. Өҫтәүенә, был кеше йөрөтөүселәр, рәсми транспортҡа ҡарағанда уңайлыраҡ, ти пассажирҙар.\nОшондай таксиға ултырып йөрөүҙә бер генә ҡәтғи шарт бар - водитель менән пассажирҙан башҡа бер кем дә белергә тейеш түгел. Был ҡәғиҙә салондағы кешеләрҙе туғандарса яҡынайта. Тик һөйләшеү ваҡытында ғына яңғылыштан, пассажирҙың интернет-сервис менән ҡулланыуы асыҡлана.\nВодитель пассажирҙарҙы лицензияһыҙ йөрөткәнен иҫбатлаған осраҡта ҡағиҙәне боҙоусыларға протокол төҙөлә. Штраф күләме ике мең ярым һумға етә. Әммә штраф яҙылғандан һуң водителдың үҙ эшен туҡтатыуы шикле. Был бит бары бизнес сығымдары. Әммә бындай эшҡыуарлыҡтың фәжиғәле булыуы ла ихтимал.\nюл хәүефһеҙлеге дәүләт инспекцияһы күҙәтеүе буйынса, легаль булмаған йөрөтөүселәр автомобилдәре йыш ҡына авария сәбәпсеһенә әйләнә. Бындай эшҡыуарлыҡҡа мәжбүри тотонорға тура килә, ти водителдәр. Бынан тыш медицина тикшереүе, техник торошо тураһында документы булмаған водителдәр өсөн штраф күләме лә юғары, Транспорт сараһын ҡулға алыуға тиклем етә.\nХәүеф аҫтында пассажирҙар ғына түгел, водителдәр үҙҙәре лә. Быға ҡарамаҫтан, ҡыйыу эшҡыуарҙар һаны арта ғына. Етмәһә, улар маска кейеү режимын бөтөнләй үтәмәй. Был хәлгә төбәк етәксеһе Радий Хәбиров та иғтибар бүлде. Ҡулланыусылар хоҡуғын күҙәтеү хеҙмәте рейдтары дауам итәсәк әле. Тик ғәҙәти талаптарға хаҙер санитар нормаларҙың үтәлеүен тикшереү ҙә өҫтәләсәк.


Һаҡ булығыҙ, ҡош киҙеүе!\n27 Июнь 2018, 13:02\nБашҡортостан Республикаһының Ветеринария идаралығы Россельхознадзорҙың, 2018 йылдың 19 июнендәге ВС-НВ 2/14677 һанлы хатына ярашлы, түбәндәгеләрҙе хәбәр итә: “Һамар өлкә ветеринария лабораторияһы” дәүләт бюджет учреждениеһының 2018 йылдың 16 июнендәге лаборатория тикшеренеүҙәре һөҙөмтәләре буйынса Һамар өлкәһенең Большеглушицкий районындағы шәхси ярҙамсы хужалыҡтарҙа һәм “Пенза өлкә ветеринария лабораторияһы” дәүләт бюджет учреждениеһының 2018 йылдың 17 июнендәге лаборатория тикшеренеүҙәре һөҙөмтәләре буйынса Колышлейский районының шәхси ярҙамсы хужалыҡтарында аҫралған үлгән йорт ҡоштарынан (тауыҡтарҙан) һәм Пенза өлкәһе Колышлейский районы ЯСЙ-һында аҫралған йорт ҡоштарынан (күркә) алын-ған патологик материал-дарҙа ҡош киҙеүе вирусы асыҡланған.\nХалыҡтың хәтер янсығына\nҠош киҙеүе – вирус тыуҙырған йоғошло сир.\nҠош киҙеүе менән йорт һәм кейек ҡоштар, хайуандарҙың күп кенә төрҙәре һәм кеше сирләй. Йорт ҡоштары сирҙе һыуҙа йөҙгән кейек ҡоштарҙан йоҡтора.\nКешенең йоғошланыу сығанағы – сирле ҡош, ләкин хайуандар, мәҫәлән, бесәйҙәр аша йоғоуы ла ихтимал.\nҠоштарҙа киҙеү менән сирләү билдәләре – сирле ҡош хәлһеҙ була, тирә-йүндәгеләргә битараф ҡала, үҙ-үҙен ғәҙәттәгесә тотмай, хәрәкәте боҙола. Ауыр тын ала, йүткерә, сөскөрә, танауынан шыйыҡса аға, тауыҡтарҙың кикереге һәм алҡаһы ҡабара һәм күгәрә.\nКешенең йоғошланыу юлдары\nСирле ҡош менән бәйләнеш, һауа-тамсы һәм алиментар (аҙыҡ менән).\nЙоғошланған ҡоштар-ҙың бүлендектәре хәүефле (танауынан, күҙҙәренән аҡҡан шыйыҡса, фекалий-ҙары), улар һауаға һәм һыу-ға эләгеп, һулағанда һәм һыу ингәндә йоғошланыу сығанағына әйләнергә мөмкин. Һыуға эләгеп, вирус 1 айға тиклем, ә түбәнерәк температураларҙа оҙағыраҡ та һаҡлана ала.\nКүп кенә осраҡтарҙа сирле ҡоштоң итен һәм йомортҡаларын етерлек кимәлдә бешермәйенсә аша-ғанда сирҙең кешегә йоғоуы ихтимал.\nВирустың тышҡы мөхиттә һаҡланыуы\nТышҡы мөхиттә, айырыуса түбән температураларҙа вирус бирешмәй һаҡлана, ләкин дезинфекция саралары, ультрашәмәхә нурҙары һәм юғары температура йоғонтоһо аҫтында еңел генә тарҡала.\nБүлмә температураһында вирус 2 айға тиклем һаҡлана. Ҡояш тәьҫирендә вирус 2 тәүлек эсендә юҡҡа сыға.\n70-80 градус эҫелә вирус бер нисә минут эсендә һәләк була.\nҠошсолоҡ хужалыҡтарында, предприятиеларҙа, халыҡтың шәхси хужалыҡтарында, шулай уҡ йорт йәки декоратив ҡоштар аҫралған фатирҙарҙа һәм дачаларҙа – ул барыһынан да элек йорт һәм кейек ҡоштарҙың бәйләнешен булдырмау. Бынан тыш, иң нәтижәле сара – ҡошто вакцинациялау.\nӘлеге сирҙе йоҡтормаҫ өсөн, кешегә ашар өсөн итте һәм йомортҡаларҙы рөхсәтһеҙ сауҙа итеү урындарынан һатып алырға кәрәкмәй.\nҠоштарҙа сир билдәләре асыҡланғанда йәки үле ҡош табылғанда, сифаттарын иҫбат итеүсе тейешле ветеринария документтары булмайынса рөхсәтһеҙ сауҙа итеү осрағында кисекмәҫтән 8-800-77-55-828 ҡыҙыу линия телефоны аша дәүләт ветеринария хеҙмәтенә хәбәр итергә кәрәк.


Уй районы (Силәбе өлкәһе) — Башҡорт Википедияһы\nУй районы (Силәбе өлкәһе)\nБыл терминдың башҡа мәғәнәләре лә бар, ҡарағыҙ: Уй районы.\n↘23 877 (0.68 %, 22 урын)\n2 637 км² (18 урын)\nУй районы — Силәбе өлкәһендә район. Майҙан— 194,7 мең га.\n2 Күрше райондар\n28 555 ↘27 860 ↘27 616 ↘27 292 ↘26 839 ↘26 304 ↘26 184 ↘26 159\n↘25 663 ↘25 119 ↘24 491 ↘24 093 ↘23 877\nСыбаркүл районы, Силәбе өлкәһе\nПласт районы, Силәбе өлкәһе\nТроицк районы, Силәбе өлкәһе\nҮрге Урал районы, Силәбе өлкәһе\nУчалы районы, Башҡортостан\n1 Әмин ауыл берекмәһе Әмин ауылы 2 1 157\n2 Белов ауыл берекмәһе Белово 2 905\n3 Вандышевка ауыл берекмәһе Вандышевка 2 999\n4 Ҡыйҙыш ауыл берекмәһе Ҡыйҙыш ауылы 3 1 915\n5 Көмләк ауыл берекмәһе Көмләк 1 827\n6 Ларин ауыл берекмәһе Ларино 6 3 445\n7 Маслов ауыл берекмәһе Маслово 3 965\n8 Нижнеусцелемов ауыл берекмәһе Нижнеусцелемово 3 1 210\n9 Петропавловск ауыл берекмәһе Петропавловка 1 998\n10 Соколов ауыл берекмәһе Мирный ҡасабаһы 12 5 499\n11 Уй ауыл берекмәһе Уй 8 10 635\nКоммерческий сайт Уйского района 2018 йылдың 10 апрель көнөндә архивланған.\nНеофициальный сайт жителей Уйского района 2018 йылдың 23 апрель көнөндә архивланған.\nДиректор сельхозпредприятия обманул пенсионеров на миллион рублей(недоступная ссылка)\nСайт Уйского Района Челябинской области\nhttps://ba.wikipedia.org/w/index.php?title=Уй_районы_(Силәбе_өлкәһе)&oldid=1058422 ҡабул ителгән\nБыл бит һуңғы тапҡыр 20:56 11 август 2021 үҙгәртелгән.


"Хыял һиңә түгел, ә һин уға табан барырға тейешһең"\nБелорет егете Артур ВӘЛИЕВ та, ана, студент ҡына булыуына ҡарамаҫтан, үҙ эшен асып ебәргән.\nКеше ғүмеренең иң дәртле, көслө осоро йәш саҡҡа тура килә. Был ваҡытта хыял иткән уйҙарыңды, ҡыйыу идеяларыңды тормошҡа ашырыу, үҙеңде йәшәйештәге бөтә өлкәләрҙә һынап ҡарау, яңы һөнәрҙәр үҙләштереү өсөн бөтә мөмкинлектәр ҙә бар. Тормош ағымы ыңғайына ғына барғанда, тәүге уңышһыҙлыҡтар, ауырлыҡтар алдында баҙап ҡалғанда, ниәт иткәндәреңә бер ҡасан да ирешеп булмағанын яҡшы аңлаған, маҡсатлы, киләсәккә юғары пландар ҡороп, алдағы тормошон бөгөндән хәстәрләгән йәштәребеҙ һәр саҡ башҡаларға үрнәк булып тора. Белорет егете Артур ВӘЛИЕВ та, ана, студент ҡына булыуына ҡарамаҫтан, үҙ эшен асып ебәргән. Был хаҡта тулыраҡ түбәндәге әңгәмәбеҙҙә.\n► Артур, һүҙҙе үҙең һәм ғаиләң менән таныштырыуҙан башлайыҡ.\n- Мин Башҡорт дәүләт университетының “Информацион хәүефһеҙлек” факультетының IV курсында көндөҙгө бүлектә белем алам. Атайым Ринат Рафаил улы Белорет металлургия комбинатында цех начальнигы, әсәйем Ләйлә Сабир ҡыҙы ҡаланың “Айболит” балалар поликлиникаһында өлкән шәфҡәт туташы булып эшләй. Беҙ ғаиләлә ике бала. Һеңлем Эльвина 14-се гимназияла I класта уҡый.\n► Үҙ эшеңде асыу теләге ҡасан барлыҡҡа килде? Быға нисек йөрьәт иттең?\n- Был турала бала саҡта хыялландым тип әйтә алмайым. Был теләк бер йыл тирәһе элек кенә барлыҡҡа килде. Башта Авито сайтында наушниктар, балалар тауарҙары кеүек ваҡ-төйәк әйберҙәр менән һатыу итә башланым. Унан Яңы йыл байрамы алдынан фейерверктарҙы күпләп алдылар. Уларҙан килгән аҡсаны ниндәйҙер файҙалы эшкә йүнәлтеү тураһында уйлап йөрөгәс, ҡалабыҙҙа матурлыҡ салоны булдырырға тигән ҡарарға килдем. Өҫтәп кредитҡа аҡса алып, тейешле ҡорамалдар һатып алғас, март айының тәүге көндәрендә Федор Алексеев урамында “EvoStudio” матурлыҡ студияһын асып ебәрҙем. Унда лазерлы эпиляция, шугаринг, маникюр-педикюр буйынса хеҙмәттәр күрһәтелә. Студия эшенә пандемияға бәйле карантин осоро ныҡ ҡына тәьҫир итте. Шулай булыуға ҡарамаҫтан, бөгөнгө көндә ул тулы ҡеүәттә эшләй.\n► Әммә матурлыҡ салоны асыу менән туҡтап ҡалмағанһың. Белеүемсә, бер ай элек япон технологиялары буйынса сәс ҡырҡтырыу салоны ла асып ебәргәнһең.\n- Эйе. Рәсәйҙең матурлыҡ салондары баҙарында лидерҙар рәтендә торған “Чио Чио” япон бөҙрәханалары франшизаһы тураһында күптән белә инем. Быны ҡалабыҙҙа асыуҙы бик урынлы һәм кәрәкле тип таптым. Сөнки бында килгән кеше 15 минут эсендә сәс ҡырҡтырып, ваҡытын экономиялай ала. Сәстәр һыу менән йыуылмай, ә махсус саң һурҙырғыс ярҙамында таҙартыла. Клиенттар аҡсаны махсус терминал аша түләй, һәм һәр 6-сы сәс ҡырҡтырыу бушлай бирелә. Салонда тик тәжрибәле мастерҙар ғына эшләүен дә әйтеп китеү кәрәктер.\n► Ата-әсәйең шәхси эшҡыуар булып, үҙ эшеңде асырға теләүеңде нисек ҡабул итте? Башта уҡыуҙы тамамлап, ҡулыңа диплом алырға, унан һуң уҡыған һөнәрең буйынса эшләргә өгөтләмәнеләрме?\n- Өлкәндәр, ғәҙәттә, һәр нәмәне төптән уйлап, бик һаҡ эш итергә күнеккән. Ата-әсәйем теләгемә ҡаршы төшмәһә лә, башта был эштең бөтә нескәлектәрен ентекләп өйрәнергә, уйларға саҡырҙы. Улар минең башланғысымды хуплай, кәрәк саҡта кәңәштәрен биреп, ярҙам итеп торалар.\n► Өфөлә уҡыу йортоноң көндөҙгө бүлегендә уҡып, Белоретта үҙ бизнесыңды алып барыу ауырға төшмәйме?\n- Йыш юлда йөрөргә тура килә, был ваҡытты ла, физик көстө лә ала. Шулай ҙа уҡыуҙа ла, эштә лә өлгөрөргә тырышам. Интернет, алдынғы технологиялар заманында бизнесыңды өйҙә ултырып ҡына ла алып барырға мөмкин. Киләсәктә ике йыллыҡ магистратурала ситтән тороп уҡыуға күсергә уйлайым. Йәнә Өфө ҡалаһында ла матурлыҡ салонын асырға хыялланам.\n► Һуңғы йылдарҙа йәштәр араһында сәләмәт тормош алып барыу, спорт менән шөғөлләнеү ғәҙәти күренешкә әйләнә бара. Һин дә улар рәтендәме?\n- Кешенең кемлеген белергә теләһәң, уның кемдәр менән аралашыуына ҡара, тиҙәр. Дуҫтарым араһында минең кеүек үҙ эшен асҡан алдынғы ҡарашлы егеттәр күп. Насар ғәҙҙәттәр менән дуҫ түгелмен. Университетҡа уҡырға ингәс, спорт менән ныҡлап шөғөлләнә башланым. Уҡыу йортонда бының өсөн бөтә мөмкинлектәр бар. Өсөнсө йыл рәттән Өфөлә еңел атлетика буйынса үткән марафонда ҡатнашам. Беренсе йылда 21 саҡрымға тиклем йүгерһәм, һуңғыларында 10-ар саҡрымға. Йыл һайын ҡаршылыҡтар аша тиҙлеккә йүгереү буйынса үткәрелгән “Геройҙар уҙышы”нда үҙемде һынайым. Унда команда менән ут аша һикерәбеҙ, бейек кәртә, тар урындар аша үтәбеҙ. Шулай уҡ үҙем өсөн генә бокс менән дә шөғөлләнәм. Был миңә үҙемдә ышанысты үҫтерергә, көндәлек мәшәҡәттәрҙән арынырға ярҙам итә.\n► Йәштәргә әйтер һүҙең булырмы?\n- Хыялдарын тормошҡа ашырыуҙан ҡурҡмаһындар. Хыял һиңә табан түгел, ә һин уға табан барырға тейешһең. Бөтә нәмәне атай-әсәйҙән, йәиһә дәүләттән көтөп ултырғанда, киләсәгең, иртәгәһе көнөң өсөн бөгөндән эшкә тотонмағанда, бер нәмәгә лә ирешеп булмай. Алға маҡсат ҡуйып йәшәһендәр, тиер инем.\n► Әңгәмә өсөн рәхмәт, Артур! Һинең дә алға ҡуйған маҡсаттарың тормошҡа ашып торһон!\nРәсимә СӘЛИХОВА әңгәмәләште.


Экономика » Страница 20 » "Йәшлек" гәзите\nГазета "Йәшлек" » Экономика » Страница 20\nКөндәлек аҙыҡ-түлеккә ҡытлыҡ булмаясаҡ\nЭкономика // 11-09-2010, 11:23\nДөрөҫөн әйткәндә, илдең аҙыҡ-түлек баҙарында нимәләр булып ятыуын бер һүҙ менән генә аңлатыуы ла ҡыйын. Подъезд алдарында ултырған әбейҙәр, беҙгә аслыҡ килеп етеп килә, тип ҡурҡытырға маташһа ла, етди, рәсми мәғлүмәттәр күңелде йылыта – улар, хаҡтар саҡ ҡына арта төшһә лә, аҙыҡ-түлек етерлек буласаҡ, тип вәғәҙәләй. Шулай ҙа күрмәү ҙә мөмкин түгел – аҙыҡ-түлеккә хаҡ йә әкренләп, йә ҡапыл ғына артып тора....\nҺатып алыусыға ҡырҡ тоҙаҡ\nЭкономика // 24-08-2010, 11:06\nБеҙҙе магазинда, баҙарҙа йыш алдауҙарына өйрәнеп бөткәнбеҙ, быға бер кемдең дә иҫе китмәй. Ә бит был үҙенә күрә бик күңелһеҙ күренеш: кемдеңдер ғәзиз әсәһе (апаһы, ҡыҙы) – тормошта ябай, ғәҙәти кеше – прилавка артына тороу менән алмаштырылғандай була: әхлаҡи ҡиммәттәрҙе онотоп, пенсияға ғына ҡарап йәшәгән әбейгә икмәккә һонған аҡсаһына ҡайтарымды кәмерәк бирә, балаға бер килограмм тип һигеҙ йөҙ илле грамм ғына шәкәр үлсәй, эштән арып ҡайтып килеүсе иргә ҡулланыу ваҡыты сыҡҡан балыҡ консерваһын һатып ебәрә... Иң яҡшы контролер – намыҫ, тиһәләр ҙә, прилавка артында ул йыш ҡына йоҡоға тала, ахыры. Шуға ла һатыусыларҙың алдауҙарына зарланыусылар ҙа күп....\nЕвропа кимәленә тиң\nЭкономика // 21-08-2010, 16:00\nҺуңғы йылдарҙа элемтә технологиялары иҡтисад структураһының иң етеҙ һәм йылдам үҫеүсе тармаҡтарының береһенә әүерелде. Беҙҙең республикала ла элемтә өлкәһендәге үҙгәрештәргә таң ҡалырлыҡ. Ҙур ҡалаларҙа ғына түгел, хатта төпкөл ауылдарҙа ла заманса элемтә хеҙмәтенең барлыҡ төрҙәре лә күрһәтелә, йәғни халыҡҡа телекоммуникацияларҙан файҙаланыу өсөн тигеҙ шарттар тыуҙырыла. Ә инде элемтәнең көйлө һәм сифатлы эшләүе иҡтисади-социаль тотороҡлоҡто, халыҡтың тормош кимәлен билдәләй, интеллектуаль ҡеүәтебеҙҙе үҫтерә. Шундай уңышҡа ирешеүебеҙ менән беҙ, иң беренсе сиратта, элемтәселәрҙең фиҙакәр хеҙмәтенә рәхмәтле. Рәсәйҙә иң эре һәм лидер булып торған элемтә операторҙарының береһе – «Башинформсвязь» акционерҙар йәмғиәте мәғлүмәт һәм телекоммуникациялар инфраструктураһын үҫтереүҙә ваҡыт менән ярышып атлай, тип әйтә алабыҙ. Компания һәм уның етәкселегенең аҡыллы сәйәсәте, фиҙакәр хеҙмәте тормошобоҙға мәғлүмәти технологияларҙы әүҙем индерергә һәм был йүнәлештә яңынан-яңы үрҙәр яуларға булышлыҡ итә....\nБайҙар йөҙә майҙа ярлылар - тоҙло һыуҙа\nЭкономика // 7-08-2010, 17:35\nЯңыраҡ дуҫтар менән ял итергә Ырымбур өлкәһенең шифалы Илек күленә барғайныҡ. Шунда ҡырмыҫҡа иләүе кеүек гөж килеп торған яр буйында ике ир һөйләшә.\n– Нишләп ҡыҙыу бесән мәлендә эшләмәй бында ятаһың? – тип һорай түҙеп торғоһоҙ эҫе көньяҡ ҡояшында бешеп, һытылырға етешкән помидор битлеһе оҙаҡ ҡырынмауҙан сикәләрен төк баҫҡан йыуан ҡорһаҡлыһынан.\n– Эшләп нимә була? – Йыуан ҡорһаҡ һорауға һорау менән яуапланы.\n– Эшләһәң, һаламың була, бесәнең була. – Помидор биттең дә бирешкеһе килмәй, һаман ныҡышып-ныҡыша. – Мал аҙығын мул әҙерләһәң, һыйырҙарың, һарыҡтарың, ҡош-ҡортоң ишәйә. Ҡышҡа аяҡ баҫҡанда, мал-тыуарыңды һатып, аҡса эшләйһең. Кеҫәң ҡалын булһа, бай булаһың, хужалығыңды киңәйтергә юл асыла. Шунан унда эшләргә кеше яллайһың....\nТауарҙары үтемле, йөҙҙәре яҡты\nЭкономика // 3-08-2010, 12:43\nНурислам Кирәев Өфө моторҙар эшләү берекмәһендә инженер булып эшләп йөрөгәндә киләсәктә сауҙагәр булып китермен тип һис уйламағандыр, моғайын. Үткән быуаттың 90-сы йылдарындағы ижтимағи-социаль үҙгәрештәр уның тормошона ла үҙ төҙәтмәһен индерә. Нурислам һөнәрен эшҡыуарлыҡҡа алмаштырырға ҡарар итә. Ул ваҡытта атаһы умартасылыҡ менән шөғөлләнгән була. Егет уға ярҙамлаша башлай. Шулай итеп, аталы-уллы ике йылда 12 баш умартаны 40-ҡа еткерәләр. Нурислам балды Өфөгә алып барып һата. Ингән аҡсаны эшкә «ебәрә». Төркиәнән кейем-һалым алып ҡайтып һата. Ғаиләне тәьмин итерлек кимәлгә еткәс, күптән яратҡан ҡыҙы Дилараға өйләнеп, ғаилә бизнесын ойошторалар. Тәүҙә йәш ғаилә баш ҡалала йәшәй....\nҠарбуз бик күп!\nЭкономика // 14-07-2010, 12:49\nӘлбиттә, хәҙер ҡарбузды баҙарҙа йыл әйләнәһенә табырға мөмкин. Ләкин уның хаҡы ҡышын ныҡ ҡиммәтләнә. Ә инде тәме бөтөнләй хаҡына тура килмәй!\nӘле баҙарҙа ҡауын-ҡарбуз күпләп күренә башланы, уларҙың хаҡы ла төштө. Үткән йылдарҙа был тәмлекәстәрҙең хаҡы август айында ғына ныҡлап түбәнәйә торғайны.\nШулай уҡ баҙарҙа емеш-еләктең аҙ булыуы һиҙелә. Быға ҡоролоҡ сәбәпселәр, күрәһең. Шуға ла кешеләр баҡса емештәрен килолап түгел, стаканлап ҡына һатыуҙы хуп күрә.\nТүбәндәге таблицала хаҡтар баш ҡаланың Колхоз баҙары миҫалында бер килограм аҙыҡ-түлеккә 8 июлгә ҡарата бирелгән.\nАртҡа 1 ... 11 12 13 14 15 16 17 18 19 20 Алға


“...Әммә һәр ваҡыттағыса килеп сыҡты” » "Йәшлек" гәзите\nГазета "Йәшлек" » Махсус бит » Проблема » “...Әммә һәр ваҡыттағыса килеп сыҡты”\nАстың хәлен туҡ белмәҫ\nУн бер йыл элек илебеҙҙә “Минең документтар” тип аталған яңы селтәр барлыҡҡа килде. Муниципаль һәм дәүләт хеҙмәттәре тәҡдим иткән был селтәрҙең ыңғай яҡтарын ҙур ҡалаларҙа йәшәүселәр баһалап өлгөрҙө. Әммә, Виктор Степанович Черномырдиндың “Яҡшыраҡ булһын өсөн тырыштыҡ, әммә һәр ваҡыттағыса килеп сыҡты“ тигән ҡанатлы һүҙҙәренә ярашлы, был программа тейешенсә уйлап еткерелмәйенсә бойомға ашырыла башлап, халыҡҡа уңайһыҙлыҡтар тыуҙыра бирә. Әйтәйек, хәҙерге ваҡытта беҙҙең өсөн – компьютер менән дуҫ булыусыларға – бик уңайлы “Дәүләт хеҙмәттәре” сайты ололарға, интернеттың “и” хәрефе лә барып етмәгән төпкөл ауылдарҙа йәшәүселәргә әллә күпме ҡатмарлыҡ барлыҡҡа килтергән. Үҙ исемен күрһәтергә теләмәгән N. ошо хаҡта зарланып, бәйләнешкә сыҡты (Федераль миграция идаралығына, күп функциялы үҙәк эшенә дәғүә белдереүселәр, беҙҙең исем-шәрифте яҙа күрмәгеҙ, аҙаҡтан проблемаларыбыҙ булыр, ана, журналисығыҙға барығыҙ, тиерҙәр, тип шөбһәләнгәс, исемдәрен яҙмайбыҙ):\n– Әбйәлил районына, атай йортона ҡайтып йәшәү маҡсаты менән пропискаға торор өсөн Федераль миграция идаралығына килгәйнем, “Дәүләт хеҙмәте” аша сиратҡа яҙылдығыҙмы, тип һоранылар. Юҡ, тинем. Ҡайҙан, нисек яҙылайым мин – оло кеше? Шунһыҙ ҡабул итмәйбеҙ, тип кире борҙолар. Кемдер, ошонда яҡындағы киоскта “Минең документтар” аша сиратҡа яҙылырға мөмкин, тип өйрәтеп ебәрҙе. Барып, 350 һум аҡса түләп, сиратҡа яҙылдым. Өс көндән Федераль миграция идаралығына килерһегеҙ, тип әйттеләр. Ни өсөн тормошто шулай ҡатмарландыралар ул? Элек былай тере сират буйынса ла инеп була ине лә һуң. Халыҡҡа уңайлылыҡ тыуҙыралармы, тиһәң, киреһенсә, башты ҡатыралар. Хәҙер миңә кире ҡайтып, бер нисә көндән яңынан килергә кәрәк. Юлға күпме сығым, ваҡыт, көс китә... Теге киоск аша әллә бергәләп аҡса һуғып ултыралармы икән, тип тә аптырайым... Кемдер өсөн 350 – 1000 һум аҡса ла түгелдер, бәлки, ә минең кеүек осон осҡа саҡ ялғаусыларға байтаҡ сумма.\nN.-дың ялыуы буйынса, һорауға асыҡлыҡ индереү маҡсатында Әбйәлил районына барып, Федераль миграция идаралығының урындағы бүлексәһе етәксеһе Гөлфинә Йәғәфәроваға мөрәжәғәт иткәс, ул, ундай дәғүәләрҙе көн дә ишетергә мәжбүрбеҙ, тип көйәләнде:\n– Иң тәүҙә шуны әйтер инем: беҙ дәүләт хеҙмәтен күрһәткән өсөн кешенән бер тин дә алмайбыҙ, халыҡ банк аша дәүләт пошлинаһын ғына түләй. Ә аҡсаны шәхси эшҡыуарҙар ала: кемдең интернеты юҡ, шуларға түләүле хеҙмәт күрһәтәләр – “Дәүләт хеҙмәттәре” сайтында шәхси кабинет асып, электрон сиратҡа яҙалар. Уларҙың беҙгә бер ҡыҫылышы ла юҡ.\nХәҙерге ваҡытта беҙҙән бөтә нәмәне электрон вариантта талап итәләр. Электрон сиратҡа яҙылыусыларҙы ғына ҡабул итергә тейешбеҙ. Килгән кешегә, һеҙ электрон сиратҡа яҙылдығыҙмы, тиһәк, ә нимә ул, тип аптырайҙар. Әбей-бабайҙарҙың компьютеры, интернеты юҡлығын өҫтә ултырыусылар аңларға теләмәй. Элек кешеләрҙе үҙебеҙ электрон сиратҡа яҙа торғайныҡ, әле өлгөрә алмайбыҙ, хеҙмәткәрҙәр етмәй. Алты хеҙмәткәр урынына өс кеше эшләйбеҙ. Шул уҡ күләмдәге эште башҡарабыҙ. Ә әйтәйек, “Дәүләт хеҙмәттәре”ндә күрһәткестәр (яҙылыусылар һаны) аҙ булһа, беҙгә ҡарата дисциплинар саралар ҡабул ителә. Бына шундай күңелһеҙ, сетерекле хәл ҡоршауында ҡалдыҡ.\nҺөйләшеүгә шаһит булған Таштимер Моратшин, паспортсыларға рәхмәттән башҡа һүҙем юҡ, паспортымды бик тиҙ эшләп бирҙеләр, тип һүҙгә ҡушылды:\n– Бик тырыш ҡыҙҙар эшләй бында, матур һөйләштеләр, хәлемә инделәр.\n– Халыҡтан бик алыҫта булған, күпселектең йәшәйешен белмәгән “аҡыллы баштар” бөтәһенең дә өйөндә компьютер, ноутбук бар, барыһы ла интернетта ултыра, тип уйлай, ахыры. Астың хәлен туҡ белмәҫ, – уҡытыусы ханым да үҙ фекерен әйтте. – Бер уйлаһаң, шәхси эшҡыуарҙар түләүле хеҙмәт күрһәтеп, яҡшылыҡ ҡыла. Әгәр улар булмаһа, мәҫәлән, ҡарт кеше ҡайҙа барып электрон сиратҡа яҙылыр ине? Ләкин хаҡтары тешләшә. Йөҙ һум алһалар ҙа булыр ине, кешегә шәхси кабинет асып, электрон сиратҡа яҙыу ҡатмарлы түгел бит.\nБыл мәсьәләне хәл итер өсөн, бәлки, ауыл хакимиәттәре аша электрон сиратҡа яҙылыуҙы ойошторорға кәрәктер? Ни тиһәң дә, улар халыҡҡа яҡыныраҡ. Һәр хәлдә, проблема бар һәм ул хакимиәт башлыҡтарын да битараф ҡалдырырға тейеш түгелдер.\nСиратҡа ла булыр икән сират!\nБынан тыш, Әбйәлил районынан әллә нисә кеше күп функциялы үҙәктең эшенә ҡарата ҡәнәғәтһеҙлек белдерҙе. Урта йәштәрҙәге ҡатын: “Танышым ауылдан Асҡарға килеп йоҡлап, төнгө сәғәт өстә сиратҡа яҙылырға барған, – тип һөйләне. – Мин барғанда кешеләр сиратта тора ине, тигәс, иҫем киткәйне. Бер аҙҙан үҙемә документтар артынан йөрөргә тура килде. Сират һыу буйындай! Унда эшләүсе ҡыҙҙар йүнләп бер ни белмәй, тупаҫ һөйләшәләр, ҡабат һораһаң, ҡысҡырып ебәрәләр. Хужалары яндан үтеп китә, уларға иҫкәртеү яһамай. Күп функциялы үҙәк беҙҙә “блат”лыларҙың килендәренең урыны тиҙәр, сөнки хужаларҙың килендәре, туғандары ултыра. Шулай беҙҙә хәлдәр”. “Бәләкәй бала менән пособие юлларға барып, тәүҙә талон артынан, аҙаҡ белгестәргә көнө буйы ике сиратта тороп, астан-ас ҡайтылды. Етмәһә, бушҡа йөрөгәнмен, имеш, ниндәйҙер белешмә етмәй, тип кире ҡайтарҙылар. Астың асыуы яман, юл да уңмағас, ирем, ҡайҙа йөрөнөгөҙ, тип кенә һорағайны, уға ябырылдым. Өйҙә иреш-талаш сыҡты шул үҙәк арҡаһында... Сиратта ултырғанда, бәпесем, һауа етмәгәс, йоҡланы ла йоҡланы. Уны имеҙгәндә, исмаһам, һин зыулап илаһаңсы, бәлки, тиҙерәк сираттан үткәрерҙәр, тигәйнем дә, иламағаны хәйерле булды, сөнки берәүҙең балаһы ҡарлыҡҡансы тиерлек иланы, әммә барыбер сиратһыҙ үткәрмәнеләр. Унда бит һәр икенсе кеше бала күтәргән, шул минең кеүек балалар пособиеһын юллайҙар. Үҙәктә эшләүселәр йәһәтерәк ҡыймылдаһа була бит инде, юҡ, һуҙылып эшләйҙәр”, – тип йәш әсә көлдө лә, көйҙө лә. “Бәйләнештә” сайтынан таныштар, дөп-дөрөҫ яҙылған, тип, ошо хатты ла ебәрҙе: “Күп функциялы үҙәктә ҡасан тәртип булыр икән? Төнгө сәғәт 2 – 3-тән барып, ишекте һаҡлап тораһың, ҡағыҙ, ручкаң менән, исемлеккә яҙылам, тип. Кемдер машинала ауылдан барып, шунда эргәһендә йоҡлай. XXI быуат, ә шундай мәхшәр. “Собес”ты бөтөргәс ҡыйын булды, ваҡытына яҙылып, документ тапшырып ҡайта инек, бында үҙәктә йәштәр үҙҙәре аңламай, яй эшләйҙәр. Иртәнге сәғәт 9-ға барһаң, кискә тиклем ултыраһың сират көтөп, ауылдан килгәндәр арып-асығышып, ултырған ерҙән йоҡлап китә. Сығып ашап килер инең, бер кемдең дә сиратын биргеһе килмәй, былай ҙа теге аҙнала һуғыш булды. Залда кеше кәмемәйенсә был яғында талон көтөргә кәрәк, уныһын алһаң, тегендә саҡырғандарын көтәһең. Ҡайһы берәүҙәр бер нисә көн үтә алмай ҡайта. Ҡайҙа ҡарай етәкселәр, депутаттар, был проблеманы хәл итмәй? Былай барһа, тиҙҙән һуғыш-үлтереш булыр ул, алла һаҡлаһын. Булған нәмәне бөтөрҙөләр Әбйәлилдең”.\nКүп функциялы үҙәккә булған дәғүәләрҙе “йөкмәп”, дүшәмбелә Асҡарға барыуыбыҙҙан фәтүә булманы, сөнки үҙәк ул көндө ял итә ине. Бер сәғәт шунда торған арала ике тиҫтәгә яҡын кеше килеп, бушҡа килдек, тип ҡайғырып, ҡайһы берҙәре зарҙары менән бүлешеп, кире ҡайтып китте. Шишәмбе иһә үҙәккә халыҡ иртәнән тулды. Сират өсөн дә сиратта баҫып тороусылар араһында йәш әсәләр күп ине. Белгестәр һәүетемсә, ипле генә эшләп ултырҙы, беҙҙең алда тупаҫ һөйләшкән кеше булманы. Шулай ҙа яй эшләүҙәре күҙгә салынмай ҡалманы. Ә бит “Дәүләт һәм муниципаль хеҙмәттәр күрһәтеүсе күп функциялы үҙәктәрҙең эшмәкәрлеген ойоштороу ҡағиҙәһе”нә ярашлы, документтарҙы тапшырыу һәм уны һуңынан әҙер килеш кире ҡабул итеү өсөн сиратта көтөү ваҡыты 15 минуттан артмаҫҡа тейеш. Йәғни был үҙәктәр тәү сиратта халыҡҡа уңайлылыҡ тыуҙырыр өсөн, кешеләрҙең ваҡытын тәләфләмәү маҡсатында, уларҙы бер учреждениенан икенсеһенә, унан өсөнсөһөнә, дүртенсеһенә йүгерттермәҫ өсөн, “бер генә тәҙрә” принцибы буйынса булдырылды. Изге маҡсатты юҡҡа сығарырға күп тә кәрәкмәй икән – көттөрөп ултыртып ҡуйыу ҙа етә. Эйе, хәҙер тупһанан тупһаға йүгереү урынына, халыҡ үҙенең сиратын көтөп ултырып зарыға. Үрҙә телгә алынған ҡағиҙәгә ярашлы, күп функциялы үҙәк урынлашҡан муниципаль берәмектә йәшәгән һәр биш мең кешегә ғариза биреүселәрҙе ҡабул итеү секторында бер тәҙрә булдырылырға тейеш, ә район үҙәге Асҡарҙа йәмғеһе һигеҙ генә тәҙрә (береһе консультация тәҙрәһе). Әбйәлил районында яҡынса ҡырҡ биш мең кеше йәшәй, тимәк, ғариза биреүселәрҙе ҡабул итеү секторында тәҙрәләр һаны туғыҙҙан кәм булмаҫҡа тейеш. Әммә ләкин...\n– Ауырлыҡтар әле алда, сөнки бинала ремонт буласаҡ, – тип ҡаршыланы беҙҙе Асҡарҙағы үҙәктең етәксеһе Флүр Фәттәхов. – Сентябрҙә башланды был хәл. Августа, мәҫәлән, беҙ биш тәҙрә менән эшләп, 1700-ҙөн ашыу документ ҡабул иттек. Һәр тәҙрәгә көнөнә уртаса 22-шәр эш тура килде. Шул 1700-ҙөң егерме алтыһы ғына (1,5 проценты) халыҡҡа социаль ярҙам күрһәтеү үҙәгенең бүлегенә ҡараны. Районда халыҡҡа социаль ярҙам күрһәтеү үҙәгенең бүлеге сентябрҙә ябылғас, халыҡты бында ебәрә башланылар. Ә ул өлкәләге эштәр бик ҡатмарлы, сөнки бер кеше бер юлы, ғәҙәттә, бер нисә документ юллап килә: балаһына 1,5 йәшкәсә пособие, коммуналь хеҙмәттәргә субсидия, 18 йәшкәсә пособие, ай һайын аҡсалата компенсация һ.б. Бер кешенең эше менән белгес ике-өс сәғәт булышырға мәжбүр. Ошо сәбәпле, эштәрҙе ҡарау һаны 1700-ҙән 1200-гә төштө. Халыҡҡа социаль ярҙам күрһәтеү үҙәгенә ҡараған эштәр 1,5 проценттан 36 процентҡа тиклем артты.\nТөнгө сират тураһында: 12 сентябрҙән бер ай эсендә алты тапҡыр тикшереү үткәрҙек – өсөһө үҙебеҙҙең йүнәлеш буйынса, икеһе хөкүмәт тарафынан, береһе республика етәкселеге аппараты тарафынан. Тикшереү мәлендә киске сәғәт ун берҙә, төнгө берҙә, өстә һәм таңғы биштә үҙәк алдын фотоға төшөрҙөк – бер машина ла булманы. Кешеләр үҙҙәре исемлек төҙөй. Иртән автобус менән ауылдан килеп, асылыуға көн һайын яҡынса егерме өс кеше көтөп тора. Беҙ бит егерме өс тәҙрә аса алмайбыҙ. Шуға ла ошо иртән килгән 23 кешене төшкәсә ҡабул итәбеҙ. Асҡарҙыҡыларға, төштән һуң килегеҙ, сират булмай, тиһәң дә, барыбер иртән киләләр. 2015 йылда асылғанда өс кенә тәҙрә ине, кеше күп булғас, тәҙрәләр һаны бишәүгә, аҙаҡ һигеҙгә етте. Бынан тыш, бер белгесебеҙ Михайловкала дүшәмбе һәм шаршамбы көндәре документтар ҡабул итә. Ауыр хәлдән сығыр өсөн ошо уҡ белгесебеҙ ноябрҙең урталарынан дүшәмбе, шишәмбе, шаршамбы һәм йома көндәре эшләй башлаясаҡ.\nБеҙ үҙебеҙ ҙә тиҙерәк эште яйлау яғында. Октябрҙә биш белгес эшкә алынды. Хеҙмәттәр төрө өс йөҙҙән ашыу: “Росреестр”, “Роскадастр”, Эске эштәр министрлығы һ.б., һ.б. Стажировка ике генә аҙна, шул арала бөтә нәмәне белеп тә бөтмәйҙәр, был мөмкин дә түгелдер. Эш барышында өйрәнергә тура килә. Һәр кесе йомала иртәнге сәғәт 9-ҙан 11-гә тиклем уҡыу, өйрәтеү бара, сөнки закондарҙа, ҡағиҙәләрҙә үҙгәрештәр күп, уҡытмайынса бер нисек тә булмай.\n“Блат” тураһында һүҙ сыҡҡас, Флүр Мохтар улы быға айырым туҡталып үтте. Етәксенең әйтеүенсә, белгестәр иләк аша иләнеп эшкә алына. Эшкә инергә теләүселәр иң тәүҙә резюме ҡалдыра. Вакансия булһа, үҙҙәре тураһында шәхси мәғлүмәттәрҙе эшкәртеүгә ризалыҡ биреп, башҡаларҙың шәхси мәғлүмәттәрен таратмау тураһындағы документҡа ҡул ҡуйып, анкета тултыралар. Ул анкеталар Өфөгә Именлек хеҙмәтенә ебәрелә. Уларҙың тикшереүен үткәс, стажировка башлана. Шунан һуң тест үтәләр. Тесты уңышлы атҡарғас, эшкә алыналар. Мәҫәлән, октябрҙә ун бер кешенең анкетаһы ҡаралған. Уларҙың өсөһө Именлек хеҙмәте аша үтә алмаған (кешенең анкетаһын ниндәй сәбәптәргә бәйле кире ҡайтарыуҙарын улар аңлатмай). Ҡалған һигеҙ кешенең береһе артабан уҡыуҙан үҙе баш тарта. Етәүҙең бишеһе эшкә алына, сөнки икеһе, ауырлыҡтарҙы күреп, бында эшләй алмайбыҙ, тип китеүҙе хуп күрә. Шул киткән икәү урынына ҡабаттан ике кешене саҡыртып, тикшертеп, уҡытып алғандар, әлеге мәлдә улар эшкә урынлашып йөрөй. Белгестәрҙең күпселеге иҡтисади һәм юридик белемле. Көн һайын халыҡ менән эшләү этикаһы буйынса һөйләшеү алып барабыҙ, тупаҫлыҡҡа юл ҡуймаҫҡа тырышабыҙ, тине етәксе.\nГәзит уҡыусыларыбыҙға шул да мәғлүм булһын, Асҡарҙағы күп функциялы үҙәк ремонттан һуң тулы ҡанлы тормош менән йәшәй башлаясаҡ: бөтәһе ун тәҙрә эшләйәсәк, айырым көтөү залы, ғаризалар ҡабул итеү залы, түләү терминалы, электрон сират, кондиционер-вентиляция системаһы ла ҡаралған, халыҡты дүшәмбе көнө лә ҡабул итәсәктәр. Ремонт тамамланмайынса (яҡынса бер ай самаһы) хәлдәрҙең ыңғайларына өмөт әҙерәк, тимәк, ялыуҙар ҙа, сират та буласаҡ. Әҙерәк түҙергә кәрәк, ти етәкселәр. Ләкин ул түҙемлекте күпме һынарға була һуң?\nP.S. Мәҡәләне баҫыуға әҙерләнгәндә, Бөрйәндән дә шундай уҡ яр һалдылар: “Күп функциялы үҙәккә документ тапшырыу өсөн тәҡәт ҡорой!..”\nСығыу ваҡыты 7-11-2018, 10:01 | Ҡаранылар: 278\nРайонығыҙҙағы МФЦ-ла сират бармы?\nБашҡортостан 30 млн һум субсидия аласаҡ\nСит илгә йөрөүселәр һаны артҡан


Инорс биҫтәһендә Транспортная урамында бөгөн туғыҙынсы ҡаттағы фатир янып китте - GTRK.TV — Новости Уфы и РБ\nИнорс биҫтәһендә Транспортная урамында бөгөн туғыҙынсы ҡаттағы фатир янып китте\nТөтөн сыҡҡанын күреп шаһиттар ғәҙәттән тыш хәлдәр идаралығына хәбәр иткән. Яҡынса мәғлүмәттәр буйынса, фатирҙың балконына ут ҡапҡан. Социаль селтәрҙә ут күрше балконға ла күскән тигән хәбәр бар. Әммә ул рәсми сығанаҡтарҙа раҫлау тапмай.\n07 апреля Рәсәй һәм донъя хәбәрҙәре\n07 апреля Өфөлә дарыухана ҡарауылсылары инвалидты туҡмаған


Учалы районында фельдшер-акушер пункты төҙөү башланды - GTRK.TV — Новости Уфы и РБ\nУчалы районында фельдшер-акушер пункты төҙөү башланды\nМодулле бина республикала тәүге тапҡыр Рафиҡ ауылында ҡуйыла. 60 квадрат метрлыҡ бина заманса йыһазландырыласаҡ. Урындағы халыҡ хәҙер йыраҡҡа йөрөмәйәсәк, медицина ярҙамын урында аласаҡ. Тиҙ төҙөлөшлө технология ошо көндәрҙә файҙаланыуға тапшырыласаҡ.\n10 августа Өфөнөң беренсе олимпия резервын әҙерләү спорт мәктәбендә янғын сыҡты


Үҙ хужалыҡтары иҫәбенә йәшәйҙәр\n12 Апрель 2019, 14:57\nМораҡ ауыл биләмәһе башлығы вазифаһын башҡарыусы Сергей Викторович Иванов былтырғы эшмәкәрлектәренә отчет тотто. Биләмәләге 5 ауылда йәмғеһе 455 йортта 823 кеше йәшәй. Былтыр ауыл биләмәләрен төҙөкләндереү һәм социаль мәсьәләләрҙе хәл итеү буйынса ярайһы ғына эштәр башҡарылған.\nМәҫәлән, 500 мең һум аҡсаның 200 мең һумы Мораҡ ауылында Йәштәр, Мәктәп, Баҡса юлдарын ремонтлауға, 100 мең һумы Мораҡтағы Шоссе урамына, Ҡарлы ауылындағы Үҙәк урамға юл билдәләре ҡуйыуға, 200 мең һумы Мораҡта урам яҡтыртҡыстарын ремонтлауға тотонолған. “Аныҡ эштәр” проектына ярашлы, 100 мең һумға Мораҡ социаль-мәҙәни үҙәктең инеү урынына ағымдағы ремонт үткәрелгән. Был проект буйынса быйыл да эштәр дауам итеп, ауыл мәктәбенең ингән урынын ремонтлау күҙаллана. Ағымдағы йыл башынан көнкүреш ҡалдыҡтарын йыйыу буйынса яңы системаға күсеү йәһәтенән Мораҡ ауылының Шоссе урамында, Ҡарлы, Дмитриевка ауылдарында контейнер майҙансыҡтары урынлаштырылған. Йәнә Красный октябрь, Новотроевка, өҫтәп Мораҡ ауылында ла майҙансыҡтар булдырыу планлаштырыла.\nБиләмәлә йәшәүселәрҙең күпселеге үҙенең хужалығы иҫәбенә көн күрә: мал аҫрай, бал ҡорттары үрсетә, йәшелсә-емеш үҫтерә. Биләмә башлығы биш һәм унан да күберәк мал аҫраусыларҙан Моисей Алексеев, Петр Садаев, Владислав Килдебаев, Илья Алексеев, Андрей Павлов, Сергей Романов, Егор Тимофеев һәм башҡаларҙы атап үтте.\nАуыл биләмәһенең 2019 йылғы пландарына килгәндә, биләмәне төҙөкләндереү, Мораҡ ауылын кәртәләп алыу, урамдарҙы яҡтыртыу, юлдарҙы ремонтлау, фермер хужалыҡтарын үҫтереү, шәхси хужалыҡтарҙа мал һанын арттырыу, имен булмаған ғаиләләр, “хәүеф төркөмө”нә ҡараған граждандар менән эште көсәйтеү, легаль булмаған спиртлы эсемлектәр менән һатыу итеүселәргә ҡаршы көрәш һәм башҡалар. Шулай уҡ биләмә башлығы йыйылыусыларға эттәрен бәйләү, сүп-сарҙы бары тик контейнер майҙансығына ғына тоҡтарҙа килтереп түгеү, йәшәгән урындарға яҡын баҡсала тиҙәк, япраҡ, үләнде яндырмау һәм ҡарауһыҙ ҡалдырмау үтенесен белдерҙе, һәр төрлө сараларҙа (зыяраттарҙы тәртипкә килтереүҙә, һәйкәл янында уҙған митингыға, концерттарға килеүҙәрен һораны) ҡатнашыуҙарын теләне. Һәм депутаттарға, эшҡыуарҙарға, шулай уҡ биләмәлә тәртип булдырыуға һәм башҡа эштәргә үҙ өлөшөн индергән кешеләрҙең барыһына ла берҙәмлектәре, аңлап эш итеүҙәре һәм ярҙамдары өсөн рәхмәт һүҙҙәрен еткерҙе.\nОсрашыуҙа Мораҡ ауылында Мостовая, Йәштәр, Заречная урамдарында һыу булмауға зарландылар. 6-сы округ депутаты, Мораҡ мәктәбе директоры С.Романов 4 ауылдан 13 уҡыусыны мәктәпкә ташыу (ата-әсәләр шәхси транспортында йөрөтә) мәсьәләһен күтәреп, “Газель” автобусы менән тәьмин итеүҙәрен һораны.\nРайон хакимиәте башлығы Фәнзил Фәйез улы Сыңғыҙов халыҡты борсоған мәсьәләләрҙе уртаға һалып һөйләшеү өсөн килеүҙәрен һыҙыҡ өҫтөнә алды һәм йыйылыусыларҙы райондың социаль-иҡтисади хәле менән таныштырҙы.\n-Бер төптән булып, бергә эшләһәк, йортоғоҙҙо, тирә яғығыҙҙы матур, тәртиптә тотһағыҙ – беҙгә шул оло ярҙам, ә башҡаһы, урындарҙа бирелгән һорауҙар, күтәрелгән мәсьәләләр береһе лә иғтибарһыҙ ҡалмаясаҡ, улар өйрәнелә, тикшерелә, һәм, әлбиттә, тейешле сараһы ла күреләсәк, - тип йомғаҡланы был биләмәләр халҡы менән осрашыуҙы район етәксеһе.


Раевка ауылында юл рәшәткәһе сығарыу цехы асылды // Сәйәсәт | новости башинформ.рф\nРаевка ауылында юл рәшәткәһе сығарыу цехы асылды\n14:41, 29 января 2010 Сәйәсәт\nӘлшәй районының Раевка ауылында 148-се Юл-машина станцияһының рельс-шпал рәшәткәһе сығарыу цехы асылды. Был тантанала Башҡортостан Республикаһы Президенты Мортаза Рәхимов, БР төҙөлөш, архитектура һәм транспорт министры Рауил Ибәтуллин, «Рәсәй тимер юлдары» асыҡ акционерҙар йәмғиәте филиалы – Куйбышев тимер юлы начальнигы Сергей Кобзев һәм Куйбышев тимер юлының Башҡортостан бүлексәһе начальнигы Владимир Бучельников ҡатнашты.\nТөҙөүселәр тимер юлсыларға яңы цехтан символик асҡыс тотторҙо, ә Мортаза Рәхимов менән Рауил Ибәтуллин ҡыҙыл таҫманы киҫеп, производство линияһын файҙаланыуға тапшырҙы.\nӘлшәй районы хакимиәт башлығының социаль мәсьәләләр буйынса урынбаҫары Зәҡуан Әхмәтов цех асыуҙы район өсөн ҙур ваҡиға тип атаны. Ул республикала производство ғына түгел, шулай уҡ социаль объекттар: мәктәптәр, мәҙәниәт йорттары, дауаханалар төҙөүгә ҙур иғтибар бүлеүҙәре өсөн Башҡортостан Президентына рәхмәт белдерҙе.\n«Был цехты сафҡа индереү менән беҙҙең бүлексәнең генә түгел, бөтә Куйбышев тимер юлының проблемалары хәл ителә; уның матди-техник базаһы нығый, — тине Мортаза Рәхимов. – Цех асылыу ғына түгел, хеҙмәткәрҙәр өсөн йорт та төҙөлөү бик яҡшы. Предприятие етәкселегенең торлаҡ төҙөүҙе дауам итергә вәғәҙә итеүе шатландыра».\nТантана барышында предприятиеның иң яҡшы хеҙмәткәрҙәренә фиҙакәр хеҙмәттәре өсөн бүләктәр – исемле сәғәттәр һәм грамоталар – тапшырылды.\nЕвгений Рәхимҡолов, Николай Ермоленко автор: Евгений Рәхимҡолов, Николай Ермоленко\nТеги: президент маршруттары


Рөстәм Хәмитов эш хаҡы буйынса бурыс мәсьәләһенә арналған кәңәшмә уҙғарҙы // Иҡтисад | новости башинформ.рф\n7:19, 22 августа 2017 Иҡтисад\nРөстәм Хәмитов эш хаҡы буйынса бурыс мәсьәләһенә арналған кәңәшмә уҙғарҙы Фото: Олег Яровиков\nӨФӨ, 2017 йыл, 22 август. /«Башинформ» мәғлүмәт агентлығы/.\nБөгөнгө көнгә төрлө сәбәп буйынса эш хаҡын түләмәүсе эш биреүселәр исемлегендә 57 предприятие тора, тип билдәләне төбәк етәксеһе.\nЯрлы (банкрот) йәки банкрот алды хәлендә булыусы тип танылған ойошмаларҙа иң ҡатмарлы хәл. Уларҙың дүртәүһендә йөҙәрләгән хеҙмәткәр алдында эш хаҡы буйынса бурыс 25 миллион һумдан арта: ул – «Энерготехсервис» яуаплылығы сикләнгән йәмғиәте (Өфө), «Ишембай машиналар эшләү заводы» асыҡ акционерҙар йәмғиәте, «Лизингстроймаш» акционерҙар йәмғиәте (Өфө) һәм «Стәрлетамаҡ машиналар эшләү компанияһы» ябыҡ акционерҙар йәмғиәте.\n— Гел генә бындай бурыс булмаҫҡа тейеш тип һөйләп торам. Эш биреүсе яуаплылыҡ тойорға, эш хаҡын түләү – уның тәү сираттағы бурысы икәнлеген аңларға һәм белергә тейеш, – тип билдәләне Рөстәм Хәмитов. – Ошо һорау менән прокуратура, Тикшереү комитеты, башҡа контроль-күҙәтеү структуралары шөғөлләнә. Беҙҙә тейешле комиссияларҙың ултырыштары даими уҙып тора. Эш биреүселәрҙең ошо комиссияларға килмәгән осраҡтары ла бар – йәшенәләр, ҡасалар. Эш хаҡын да түләмәйҙәр, яуап бирергә лә теләмәйҙәр. Тимәк, бындай етәкселәрҙе ҡыуырға, уларҙы йәлләп тормаҫҡа кәрәк. Улар бит кешеләрҙе йәлләмәй.\nКәңәшмәлә ҡатнашыусылар эш хаҡын түләмәүсе эш биреүселәргә ҡарата сараларҙы, эш хаҡы буйынса түләнмәгән бурысты ҡаплау варианттарын, эшселәрҙең хоҡуҡтарын яҡлау маҡсатында предприятиеларҙың бөлгөнлөгө тураһындағы ҡануниәткә үҙгәрештәр индереү буйынса тәҡдимдәрҙе тикшерҙе.\nТеги: эш хаҡы,Башҡортостан Башлығы


15 Ғинуар 2011, 15:03\nХалҡыбыҙ башлыса ауыл ерендә йәшәй. Унда кешеләргә эш юҡ, шунлыҡтан эскелек, ялҡаулыҡ баҫа. Ситкә китеп эшләү өсөн һөнәр, тәүәккәллек кәрәк. Бөгөн ауылдарҙа ҡарттар, пенсионерҙар өҫтөнлөк итә. Ауылдағыларҙың төп кәсебе – мал аҫрау. Быйылғы ҡоролоҡло йылда күптәр мал һанын ҡыҫҡартты. Сөнки үлән үҫмәне, ҡышҡылыҡҡа бесән аҙ булды. Үлән үҫмәгән сабынлыҡтарға һалым һалдылар.\nХалҡыбыҙ башлыса ауыл ерендә йәшәй. Унда кешеләргә эш юҡ, шунлыҡтан эскелек, ялҡаулыҡ баҫа. Ситкә китеп эшләү өсөн һөнәр, тәүәккәллек кәрәк. Бөгөн ауылдарҙа ҡарттар, пенсионерҙар өҫтөнлөк итә. Ауылдағыларҙың төп кәсебе – мал аҫрау. Быйылғы ҡоролоҡло йылда күптәр мал һанын ҡыҫҡартты. Сөнки үлән үҫмәне, ҡышҡылыҡҡа бесән аҙ булды. Үлән үҫмәгән сабынлыҡтарға һалым һалдылар. Үҫмәгән үлән өсөн һалым түләтәләр, уға мал аҫраусылар ғәйеплеме? Рәсәйҙең ҡоролоҡло төбәктәренә хөкүмәт ярҙам итте, ә беҙҙең районда уның киреһе. Беҙҙең яҡта ҙур майҙанлы көтөүлектәр, сабынлыҡтар юҡ. Малдарҙы алты-ете саҡрым алыҫҡа – урманға ҡыуабыҙ, аҙаштырабыҙ. Улар урманда йөрөгән өсөн дә һалым түләтәләр. Сабынлыҡтар ваҡ майҙандарҙан тора. Уларҙы мал аҫраусылар урман-ҡыуаҡлыҡтарҙы ҡырҡып, яндырып эшләгән.\nБер һүҙ менән әйткәндә, Архангел районында меңәр гектар ҡара тупраҡлы һөрөнтө ер буш ята. Ул майҙандар сабылмағас, һөрөлмәгәс, урман, ҡыуаҡлыҡ баҫа. Ниңә әрәм ителә был сәсеү майҙандары? Колхоз, совхоз фермалары бөтөрөлдө. Архангел леспромхозының 15 мастер участкаһы бар ине, хәҙер берәүһе лә юҡ. Табыш алыу өсөн, хужалыҡтар юҡлыҡтан, ауыл ерендә йәшәгән пенсионерҙарға, инвалидтарға һалым һалалар. Бындай сәйәсәт халыҡты ерҙән биҙҙереүгә, мал аҫрамауға, ауылды бөтөрөүгә алып бара.


Закон ҡатмарлы булып сыҡты... » Башҡортостан гәзите\n"Башҡортостан гәзите" » Йәмғиәт » Закон ҡатмарлы булып сыҡты...\nЗакон ҡатмарлы булып сыҡты... 13.04.2018 // Йәмғиәт\n“Республика Башлығы Рөстәм Хәмитов беренсе бала тыуғанда 300 мең һум түләү тураһында Указға ҡул ҡуйғас, ҡыуанғайныҡ. Әммә был хоҡуҡты ғәмәлгә ашырыу ҡатмарлы булып сыҡты. Минең туғанымдың беренсе балаһы тыуҙы. Бала өсөн аҡсаны әле һаман юллап ала алмай интегәләр. Улар ауылда йәшәй. Йорттарында өс кеше теркәлгән. Район хакимиәтендә: “Госстрой”ҙан белешегеҙ”, – тигәндәр. Хәҙер бөтә кеше Өфөгә барырға тейеш булып сығамы? Аҡсаны юллап алыу бик ҡатмарлы, юлдары бигерәк буталсыҡ, лабиринттары күп. Ошо мәсьәләгә асыҡлыҡ индерһәгеҙ ине...\nЭйе, был Указды һәр ғаилә ҡыуанып ҡабул итте. Яңы тормош башлап торған, торлаҡ булмау сәбәпле ныҡлап аяҡҡа баҫҡансы тип бала табыуҙы кисектереп килгән ғаиләләр өсөн бик таман булды. Әммә күптәр өсөн уны алыу, ысынлап та, ауыр булып сыҡты. Төрлө кәртәләргә зарланғандар ҙа юҡ түгел. Район һәм ҡала хакимиәттәре, башҡа инстанциялар тупһаһын тапап, ғәҙеллеккә өлгәшә алмағандар хатта прокуратураға ла мөрәжәғәт итә. Яңыраҡ Илеш районынан бер ғаилә 300 мең һум аҡсаны түләүҙән баш тартҡандары өсөн Прокуратураға яҙған. “Госстрой” хеҙмәткәрҙәре уларҙың ғаризаһын дүрт ай ҡараған, ә закон буйынса бер ай эсендә яуап бирелергә тейеш.\nОшо ҡанунды ғәмәлгә ашырыу өсөн яуаплы хеҙмәткәрҙәр, нигеҙһеҙ өҫтәмә белешмә талап итеп, йәш ғаиләнең законһыҙ рәүештә ярҙам аҡсаһын алыу хоҡуғын таныуҙан баш тартҡан. “Прокуратура, алты туғаны менән бәләкәй йортта көн күргән йәштәрҙең хоҡуғын яҡлау маҡсатында, Комитетҡа күрһәтмә сығарҙы”, – тип белдерҙеләр республика Прокуратураһында. Шулай итеп, күҙәтеү органы ҡыҫылғандан һуң ғына йәш ғаилә 300 мең һумға сертификат алған, ә бүлек начальнигы һәм белгесе дисциплинар яуаплылыҡҡа тарттырылған.\nБына шулай, дөрөҫлөктөң осона сыға алмаған ғаиләләргә үҙҙәре йәшәгән район йә ҡала прокуратураһына мөрәжәғәт итергә тура килә.\nБашлыҡ Указына ярашлы, 2017 йылдың 1 ғинуарынан 2018 йылдың 31 декабренә тиклем беренсе сабыйы тыуған ғаиләләрҙең торлаҡ шарттарын яҡшыртыу өсөн 300 мең һум күләмендәге суммаға таныҡлыҡ бирелә. Ғаилә ағзаларының икеһенә лә 35 йәше тулмаған йәштәр был ярҙамға дәғүә итә ала. Һуңғы индерелгән үҙгәрештәргә бәйле яңғыҙ атай йә әсәйҙең дә был ярҙамға хоҡуғы бар. Тағы ла бер мөһим шарт – ғаилә торлаҡҡа мохтаж булырға тейеш. Алған аҡсаны йорт һалыу йә төҙөлөштө тамамлау, ипотека кредитын ҡаплау маҡсатында файҙаланырға мөмкин.\n– Әгәр ҙә ғаиләлә бер кешегә 12 квадрат метрҙан кәм торлаҡ майҙаны тура килһә, шул саҡта ғаилә мохтаж тип иҫәпләнә. Ғаиләлә ҡатындың беренсе сабыйы тыуған осраҡта ғына ул беренсе бала тип һанала, был атайҙарға ҡағылмай. Ошо хоҡуҡ таныҡлыҡ менән раҫлана һәм ул алты ай ғәмәлдә була. 30 көн эсендә ғаиләне түләү алыуға хоҡуғы булғандар исемлегенә индереү мәсьәләһен хәл итергә тейешбеҙ, – тип белдерә Төҙөлөш һәм архитектура буйынса дәүләт комитетының (“Госстрой”) социаль торлаҡ программаларын тормошҡа ашырыу буйынса бүлеге начальнигы Ирина Булатова.\nНиндәй документтар талап ителә? Паспорт, тыуыу тураһында һәм никах таныҡлыҡтарының күсермәләре, һуңғы биш йыл өсөн Росреестрҙан гражданлыҡ-хоҡуҡи килешеүҙәр тураһындағы документтар.\n“Башҡортостан Республикаһындағы демографик хәлде яҡшыртыу буйынса өҫтәмә саралар тураһында”ғы Указға 2017 йылдың 9 мартында ҡул ҡуйылды. Республикалағы демографик хәлде яҡшыртыу маҡсатында ошо саралар күрелә. Яҡшы яңылыҡты күптәр ҡыуанып ҡабул итһә, шикләнеп ҡараусылар ҙа булды, әлбиттә. Мәҫәлән, “Башҡортостандың күп балалы ғаиләләре берҙәмлеге” төбәк йәмәғәт ойошмаһы рәйесе Рөстәм Шәйәхмәтов: “300 мең һум түләп кенә тыуымды арттырып булмай. Программала сикләүҙәр күп, шуға был мөмкинлектән һанаулы ғаиләләр генә файҙалана аласаҡ. Тәҡдим күптәр өсөн көтөлмәгән булды, шул иҫәптән Хөкүмәткә лә. Яңы тыуған һәр балаға ла 300-әр мең һум бирергәме? Бының өсөн бюджеттан ете миллиард һум табырға тура киләсәк. Әлбиттә, уйланаһы урын бар”, – тине.\nЫсынлап та, йәш ғаиләләргә 300 мең һум аҡса алыу өсөн күп йүгерергә тура килә. Мәҫәлән, Әбйәлил районында йәшәгән ғаиләнең сабыйы Магнитогорск ҡалаһындағы бала табыу йортонда тыуған. Сит өлкәлә тыуған, тип уларға ла сертификат биреүҙән баш тарталар. Был хаҡта мәғлүмәт матбуғат сараларында ла яҡтыртылды.\nОшо етешһеҙлектәрҙе бөтөрөү маҡсатында, яңыраҡ “Госстрой”, беренсе сабыйы тыуғандарға бер тапҡыр бирелә торған социаль түләүгә дәғүәселәр исемлеген киңәйтеү өсөн Башҡортостан Республикаһы Хөкүмәте ҡарары проектын әҙерләгән. Әле был документ тейешле килешеү процедураһы үтә. Әгәр документ ҡабул ителһә, йәш ғаиләләргә ярҙам күрһәтеү мөмкинлеге артасаҡ. Йәғни:\nlберенсе баланың Башҡортостан Республикаһы биләмәһендә тыуыуы мотлаҡ түгел;\nlэштәрҙе башҡарыу (хеҙмәт күрһәтеү) буйынса гражданлыҡ-хоҡуҡи килешеүҙәрҙе төҙөү физик шәхестәр араһында ла рөхсәт ителә;\nlтаныҡлыҡтың көсө алты айҙан туғыҙ айға тиклем оҙайтыла;\nl2017 йылдың 1 ғинуарынан 31 декабренә тиклем балалары тыуған ғаиләләргә ғариза һәм документтар тапшырыу ваҡыты алты айға тиклем оҙайтыла.\nБылтыр майҙа сертификат өсөн документтар ҡабул итә башланылар. Уны тапшырыу өсөн Күп функциялы үҙәктәргә мөрәжәғәт итергә лә мөмкин. Быйыл ошо маҡсатта 325 миллион һум тотоноу күҙаллана. Өс йыл дауамында был хоҡуҡтан ике меңдән ашыу йәш ғаилә файҙаланыр, тип көтөлә. Әле 3 594 ғариза ҡабул ителгән, уларҙың 1750-һенә таныҡлыҡ тапшырылған. Шул иҫәптән 118-е түләүгә бирелгән, ә 629 ғаилә ошо хоҡуҡтан файҙаланған.\nКомитетта белдереүҙәренсә, документтарҙы шишәмбе һәм кесе йома көндәрендә сәғәт 9-ҙан киске 6-ға тиклем ҡабул итәләр. Шулай уҡ килеп тыуған мәсьәләләр буйынса 8 (347) 218-08-93 һандарына мөрәжәғәт итергә мөмкин. Ведомствоның сайтында ла ошо хаҡта мәғлүмәттәр бар.


Әбйәлил районының Байым ауылында Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институты етәксеһе, филология фәндәре докторы Фирҙәүес Хисамитдинованың нәҫел ебен барлаған шәжәрә байрамы үтте. Күбәләк ырыуы һәм Торналылар араһы вәкилдәре йыйынынан хәбәрсебеҙ Азат Ғәлиуллин.\nЯҡташтары танылған ғалимәне дәртле йыр-моң, милли аш-һыу менән ҡаршы алды. Улар Фирҙәүес Хисамитдинованы төбәгенең "йөҙөк ҡашы - алтын биҙәүес" менән дә сағыштырып таҡмаҡланы. Фирҙәүес Ғилметдин ҡыҙы менән күрешергә тыуған ауылы Рәхмәттән генә түгел, күрше ауылдарҙан да килгәйнеләр. Байрамдан башҡорт теле һәм әҙәбиәте уҡытыусылары ла ситтә ҡалманы. Сара хәтирәләргә лә, хис-тойғоларға ла, йыр-моңға бай булды. Марс Сәйетғәлин етәкләгән Байым ауылының күп функциялы мәҙәниәт үҙәге сағыу концерт менән һөйөндөрҙө.\nКисәлә Рәхмәт ауылы шәжәрәһе, Торналар араһының килеп сығыу тарихы телгә алынды. Фирҙәүес Ғилметдин ҡыҙына нәҫел тамырҙары яҙмышы, ырыу тарихы еткерелгән. Шуға ла уның милләтебеҙҙең арҙаҡлы шәхесе дәрәжәһенә тиклем үҫеүе осраҡлы түгел. Ул Рәхмәт ауылының, торналар араһы, күбәләк ырыуының ғына түгел, республика ғорурлығы, тиелде сарала.\nФән үҫешендә уңышлы эшмәкәрлеге һәм оҙаҡ йылдар намыҫлы хеҙмәте өсөн ,,Халыҡтар дуҫлығы" ордены менән бүләкләнгән, ике йөҙләгән ғилми һәм ғилми-методик хеҙмәт авторы Фирҙәүес Хисамитдинова ҡатнашлығында үткән кисәлә мөһим һүҙҙәр әйтелде: шәжәрәһен белгән бала үҙ иленең тарихын да яҡшы беләсәк, киләсәген дә хәстәрләйәсәк. Шуға ла балаларыбыҙ ете быуынды белеп үҫһен тигән теләк еткерелде байрамда.


Халҡыбыҙҙың йөҙө – милли эсемлектәрҙә\n8 Октябрь 2019, 17:25\nИшмөхәмәт ауыл биләмәһендә “Айыҡ ауыл” конкурсына ҡушылыу быйыл ҡыш айҙарында уҡ башланды. Оператив кәңәшмәләрҙә һәр кем был темаға ҡарата үҙенең уй-фекерҙәре менән уртаҡлашты. Көмөшкә һатыусыларға ҡаршы көрәш көсәйтелде: ауыл активистары ҡатнашлығында рейдтар үткәрелде, участка уполномоченныйҙары саҡыртылды, әңгәмәләр ойошторолдо. Һөҙөмтәлә көмөшкә һатыусыларҙың эсемлеге экспертизаға ебәрелде. Шулай итеп, спиртлы эсемлек һатыусылар тыйылды. #Трезвоесело2019#Айыҡауыл2019\nХакимиәт башлығы Илнур Ишмөхәмәтов “Айыҡ ауыл” конкурсына бар йәмәғәтселекте саҡырып мөрәжәғәт итте. Махсус ҡарар ҡабул итеп, барлыҡ саралар, эштәр тамырҙары тәрәнгә үтеп ингән “эскелек” төшөнсәһен тар-мар итеүгә йүнәлтелде. Республика етәксеһе Радий Хәбировтың алкоголизмға ҡаршы көрәшен бар халыҡ хупланы. Быйылғы айныҡ һабантуйҙар, башҡа саралар кешеләрҙең араҡыһыҙ ҙа матур итеп уйнап-көлөп күңел асырға була икәнлеген иҫбатланы. Ауылда үткәрелгән “Урам байрамы” иң күңелле һәм сағыу сараларҙың береһе булып иҫтә ҡалды. Сентябрь айындағы һайлауҙар алдынан, сәйәси кампания ваҡытында һәм унан һуң ойошторолған саралар эскелеккә ҡаршы көрәшкә, айыҡ тормошто пропагандалауға арналды. Логотиптар, эмблемалар, листовкалар, мәғлүмәти стендтар эшләнде. Яңы һайланған депутаттар Асия Үлйәбаева, Фәнисә Сәфәрғәлина “Беҙ эскелеккә ҡаршы” тип яҙылған рамка тотоп, урамда кешеләр менән әңгәмә үткәрҙе һәм социаль селтәрҙәргә һалды. Сәскә байрамында халыҡ ихлас ҡатнашты. Хәҙер ишмөхәмәттәрҙең күбеһе баҡсасылыҡ менән шөғөлләнә, ҡарбуз, виноград үҫтереүселәр ҙә оҫтара бара. Һөнәре буйынса агроном Әхмәт Раҡаев үҙ баҡсаһында ниндәй генә йәшелсә, емеш-еләк үҫтермәй! Хаҡлы ялдағы хеҙмәт ветерандары Вәзирә Абдрахманова, Миңһылыу Әбүбәкирова, Зәйтүнә Әхмәтова, Хазина Йәрмуллина, элемтәсе Рәйлә Мансурова кеүек ҡатын-ҡыҙҙар үҙҙәренең ишек алдарында күҙҙең яуын алырҙай сәскәләр үҫтерә. Ветеран уҡытыусы Венера һәм Илдар Юлановтарҙың ихатаһы сәскә батшалығына тиң.\nБыйыл йәрминкәләр уғата күңелле үтте. Мәктәптең спорт залында бер юлы волейбол ярыштары ла ойошторолдо. Ир-егеттәр командаһы тирә-яҡта алдынғылыҡты бирмәй. Ғәҙел, Ғәлим Язаровтар, Илнур, Айҙар Ғәлиндар, Данияр Үлйәбаев, Илфат Әбүбәкиров һ.б. йәштәр өмөтлө спортсылар булып һанала. Һайлау көнөндә ойошторолған Матбуғатҡа яҙылыу сараһы бик ойошҡанлы үтте, ул ысын байрам төҫөн алды.\nЯңыраҡ ойошторолған “Айыҡ ауыл” конференцияһы бик фәһемле булыуы хәтерҙә ҡалды. Сара яҡташыбыҙ Альберт Салауатов һәм уның дуҫтарының концерты менән үрелеп барҙы. Ауыл старостаһы Сынбулат Йәрмуллин араҡының организмға зыяны тураһында лекция һөйләне. Ҡор башы Хәлим Сәфәрғәлин “Наркомания һәм уның эҙемтәләре” темаһына сығыш яһаны. Хакимиәт башлығы Илнур Ишмөхәмәтов “Айыҡ ауыл” конкурсының үтәлеше, киләсәккә эштәр планы тураһында бәйән итте.\nЙәмәғәт хәбәрсеһе Хазина Исҡужина эскелеккә ҡаршы яҙылған балаларҙың ижад емештәре менән таныштырҙы. 4-8-се класс уҡыусылары иншалары араһында бик төплө, дәлилләп, үҙ фекерен белдереп яҙылғандары байтаҡ. Улар халыҡ йыйылған конференцияла уҡылды. Шуларҙың бер нисәһе менән таныштырып үтәйек. “Ауылыбыҙ “Айыҡ ауыл” конкурсында ҡатнаша. Был беҙҙең өсөн бик кәрәкле аҙым. Сөнки ауылда хәмер менән шаярған ағай, олатай, ҡайһы саҡ инәйҙәрҙе лә күреп ҡалабыҙ. Бик ҡыҙғаныс хәл”, – тип яҙа Илгинә Баймөхәмәтова. “Мин – башҡорт балаһы. Беҙҙе бар иткән – ул ил һәм тел. Ватаным, милләтем өсөн көрәшеп йәшәргә уйым. Минең ҙур теләгем бар, ул яңы заман башҡорто булыу. Ул эсмәҫкә һәм тартмаҫҡа тейеш. Шул уҡ ваҡытта заман башҡорто проблемалар алдында баҙап ҡалмаҫ. Үҫкәс, үҙемдең футбол командаһын булдырырға, ареналар төҙөргә теләйем. Яңы заман башҡортон мин шулай тип күҙ алдына килтерәм”, – ти Рәсих Үлйәбаев.\nОшо көндәрҙә Ишмөхәмәт ауылында бик тә үҙенсәлекле сара – театрлаштырылған тамаша үтте. Ул “Халҡыбыҙҙың йөҙө – милли эсемлектәрҙә” тип аталды һәм “Айыҡ ауыл–2019” конкурсы сиктәрендә уҙҙы. Был сараның Халыҡ-ара ололар көнөндә үткәрелеүе уның баһаһын бермә-бер күтәреп ебәрҙе.\n...Ишмөхәмәт ауыл клубы, уның биләмәһе матур итеп биҙәлгән, милли эсемлектәрҙе, айыҡ тормошто пропагандалаған стендтар эленгән. Халыҡ күпләп йыйылған, өлкәндәр менән бер рәттән, йәштәр ҙә, мәктәп уҡыусылары ла килгән был байрамға. Кисәне ауыл Советы депутаты, китапханасы, сценарий авторы Асия Үлйәбаева менән ауыл Советы депутаты, “Ағинәйҙәр” ҡоро ағзаһы Гүзәл Зәйнетдинова бик оҫта алып барҙы.\nОлоларҙы Ишмөхәмәт мәктәбе уҡыусылары нәфис һүҙ, йыр, ҡурай моңдары менән тәбрикләгәндән һуң, ауыл биләмәһе башлығы Илнур Ишмөхәмәтов барыһын да байрам уңайы менән ҡотланы. Һуңынан Илнур Мансур улы 60, 70, 80 йәшлек юбилейҙарын билдәләүсе Мөнирә Янышева, Баныу Янышева, Зәйтүнә Арсланова, Вазифа Бейешева, Миңзәлә Мөнироваға ауыл Советының Почет грамоталарын һәм бүләктәрен тапшырҙы.\n“Халҡыбыҙҙың йөҙө – милли эсемлектәрҙә” сараһында ҡымыҙ, буҙа, үлән сәйҙәренә мәдхиә йырланды, был хаҡта ауылдың имам-хатибы Азамат Тимербулатов, староста Сынбулат Йәрмуллин, хеҙмәт ветерандары Әхмәт Раҡаев, Хазина Исҡужина үҙ фекерҙәрен белдерҙе. Көнһылыу Үлйәбаева, Гөлсәсәк Мурзаянова, Тәнзилә Тимербулатова (йыр), Әхмәт Раҡаев, Фирҙәүес Янышева, Сәрүәрә Әхмәрова (нәфис һүҙ), Миңһылыу Сәлимова (бейеү), “Умырзая” ансамбленең сығыштары байрамға сағыу төҫ өҫтәне. Халыҡҡа мөрәжәғәт ҡабул ителде.\n“Беҙ араҡы эсмәйбеҙ, беҙ буҙа, ҡымыҙ эсәбеҙ!” – тип тамамланы байрамды ишмөхәмәттәр.\nҺуңынан халыҡ ошо ауыл фермеры Ғәлинур Ишмөхәмәтов бүлгән ҡорбан итенән аш мәжлесенә йыйылды. Әйткәндәй, эшҡыуар ҡорбанлыҡ тана һуйып, уны ауылдаштарына, Янғаҙы, Байыш ауылдарына һәм Сибайҙағы ҡарттар йортона таратҡан икән. Афарин!


Республика башлығы Рәсәй үҙәк һайлау комиссияһы ағзаһы менән осрашты | ГТРК «Башкортостан» — Новости Уфы и РБ\n24 августа 2018 — 16:13 ГТРК «Башкортостан»\nРеспублика башлығы Рөстәм Зәки улы бөгөн Рәсәй үҙәк һайлау комиссияһы ағзаһы Евгений Шевченко менән осрашты. Унда 9-сы сентябрҙә Дәүләт Йыйылышы-Ҡоролтайға депутаттар һайлауға әҙерлек тураһында һүҙ барҙы. Рөстәм Зәки улы билдәләүенсә, Башҡортостанда һайлау һәр саҡ эшлекле шарттарҙа, тәртип боҙоуҙарһыҙ үтә. Евгений Шевченко, үҙ сиратында, һайлау кампанияларын ойоштороуҙа беҙҙең республиканы башҡа төбәктәргә өлгө итеп ҡуйҙы.Бөгөн Өфөлә Рәсәй Үҙәк һайлау комиссияһы ағзаһы Евгений Шевченко ҡатнашлығында һайлауға әҙерлек буйынса кәңәшмә үтте.Республикала 3 мең 426 һайлау участкалары булдырылған. Шулай уҡ насар күреүселәр өсөн Өфө, Белорет, Бәләбәй, Стәрлетамаҡ ҡалаларында махсус һайлау участкалары ла эшләйәсәк. Башҡортостанда Дәүләт Йыйылышы – Ҡоролтайға депутаттар һайлауға әҙерлек тулы ҡеүәттә бара. Әлеге мәлдә һайлау бюллетендәре баҫтырыла.Уның тиражы яҡынса 3 миллион 60 мең дана берҙәм һәм шундай уҡ күләмдә бер мандантлы һайлау округтары буйынса. Әйткәндәй, Башҡортостанда тәүге тапҡыр Дәүләт Йыйылышы Ҡоролтайға депутаттар һайлауҙа райондарҙың барыһында тиерлек, атап әйткәндә 811 һайлау участкаһында һайлау бюллетендәрен эшкәртеү комплекстары ҡулланыласаҡ. Улар өсөн айырым һайлау ҡағыҙҙары баҫыла. Шулай уҡ, бюллетендәр өс телдә буласаҡ: рус, башҡорт һәм татар.


Башҡортостанда милли проект сиктәрендә 2 500-ҙән ашыу кеше авариялы торлаҡтан күсерелә\nБашҡортостанда «Торлаҡ һәм ҡала мөхите» милли проекты сиктәрендә 2 500-ҙән ашыу кеше авариялы торлаҡ фондынан күсерелә, тип белдерҙеләр Төҙөлөш һәм архитектура буйынса дәүләт комитетының матбуғат хеҙмәтендә. 2019-2024 йылдарҙа граждандарҙы авариялы торлаҡ фондынан күсереү адреслы программаһы мохтаж ғаиләләргә 923 фатир бүлергә мөмкинлек бирергә тейеш. Ғаиләләрҙе йәшәү өсөн яраҡһыҙ торлаҡтан күсереүгә бюджеттан 1,6 миллиард һум йүнәлтелә.\nПрограммаға 2017 йылдың 1 ғинуарына тиклем авариялы һәм һүтелергә тейеш тип танылған күп фатирлы йорттар индерелгән.\nПрограмманы финанслауҙың дөйөм күләме 1 649,22 миллион һум тәшкил итә, шул иҫәптән Торлаҡ-коммуналь хужалыҡты реформалауға булышлыҡ итеү фондынан — 1 346,87 миллион һум, республика ҡаҙнаһынан — 27,48 миллион һум, муниципаль берәмек бюджетынан — 274,87 миллион һум.\nӘлеге программаға Өфө, Бәләбәй, Белорет, Дүртөйлө, Күмертау, Яңауыл ҡалалары, Баҡалы, Оло Ыҡтамаҡ, Үрге Йәркәй, Ҡариҙел, Ҡарман, Ҡырмыҫҡалы, Краснохолм, Ҡырғыҙ-Миәкә, Мишкә, Прогресс, Приют, Глуховской шифаханаһы, Семилетка, Иҫке Балтас, Сурай ауылдары индерелә.\nХәтерегеҙгә төшөрәбеҙ, был республикала граждандарҙы авариялы торлаҡ фондынан күсереү буйынса тәүге программа түгел. Бынан алдағы адреслы программа 2013-2017 йылдарҙа тормошҡа ашырылды, уның буйынса 8 732 торлаҡтан 24,5 мең кеше күсерелде.\n2015 йылдан республикала 2015-2019 йылдарҙа граждандарҙы авария хәлендәге торлаҡ фондынан күсереү буйынса республика адреслы программаһы ла бойомға ашырыла. Республика программаһын финанслауҙың дөйөм күләме 2 446,1 миллион һум тәшкил итә, шуның 2 009,8 миллион һумы — Башҡортостан бюджеты, 436,3 миллион һумы муниципаль берәмек ҡаҙнаһы аҡсаһы.\nБөгөнгә 72 авариялы йорт, дөйөм майҙаны 28,6 мең квадрат метрлыҡ 700 бинанан 1865 граждан күсерелгән.